Pois työpöydältä: Selma Lagerlöf: Viisaitten miesten kaivo\n[Pari päivää on loppiaiseen, joten vielä joulutarinalla on aikansa. Selma Lagerlöfin (1858-1940) tuotanto vapautui vuodenvaihteessa tekijänoikeuksista, joten tämän alkujaan Isänmaan Ystävän Joululehdessä 1900 ilmestyneen suomennoksen julkaiseminen joulupäivän tienoilla ei olisi onnistunutkaan. Tarinassa on rasistinen puolensa, joka on särähtänyt lukijan mielessä taatusti jo 110 vuotta sitten.]\nVanhassa Juutaanmaassa kulki Kuivuus kuoppasilmäisenä ja katkerana käpristyneenä ohdakkeitten ja kellastuneen heinän keskitse.\nOli kesä. Aurinko paahtoi varjottomia vuoriselänteitä, vähinkin tuuliaispää nosti paksuja kalkkitomupilviä valkeanharmaasta maasta, karja seisoi laumottain laaksoissa kuivuneiden purojen partaalla.\nKuivuus kulki vesivaroja tarkastelemassa. Hän kävi Salamonin lammikoilla ja näki huoaten että niissä vielä oli paljo vettä. Sen jälkeen hän meni kuuluisalle Taavetinkaivolle Betlehemin tykönä ja löysi sielläkin vettä. Sitten kulkea laahusti hän valtamaanteitä pitkin, joka Betlehemistä johtaa Jerusalemiin.\nPäästyään puolitiehen näki hän Viisaitten miesten kaivon, joka sijaitsee aivan tienlaidassa, ja huomasi heti että se oli loppuun kuivumaisillaan. – Kuivuus istuutui kaivonaltaalle, jonka muodostaa yksi ainoa iso koverrettu kivi, ja katsoi alas kaivoon. Välkkyvä vedenpinta, joka tavallisesti oli aivan lähellä kaivonsuuta oli vajonnut syvälle, ja pohjan lima ja lieju teki sen sameaksi ja saastaiseksi.\nKun kaivo näki Kuivuuden ruskeaksi paahtuneiden kasvojen kuvastuvan himmeään peiliinsä, loiskahti se kauhusta.\n„Kuinkahan kauan sinussa mahtanee olla eläjää”, tuumi Kuivuus. „Et kai sinä siellä syvyydessä löydä yhtään vesisuonta, joka sinut eloon elvyttäisi. Ja sateesta ei, Jumalan kiitos, voi olla puhettakaan ennenkuin kahden kolmen kuukauden päästä”.\n„Rauhoitu”, kaivo huokasi. „Ei mikään voi minua auttaa. Siihen tarvittaisi vähintäin lähteensuoni paratiisista”.\n„Jos niin on, en jätä sinua ennenkuin kaikki on lopussa”, sanoi Kuivuus. Hän huomasi vanhan kaivon olevan aivan viimeisillään, ja tahtoi nähdä sen kuolevan tippa tipalta.\nHän istuutui mukavaan asentoon kaivonaltaalle ja iloitsi kuullessaan kaivon huokailevan syvyydessä. Häntä miellytti myöskin nähdä janoisten matkamiesten saapuvan kaivolle, upottavan alas ämpärin ja nostaessaan sen ylös huomaavan sen sisältävän ainoastaan joitakuita tippoja liejunsekaista vettä.\nNiin kului koko päivä ja pimeän tultua Kuivuus jälleen katsoi kaivoon. Pohjalla läikkyi vielä vähän vettä. „Jään tänne yöksi”, huusi hän. „Elä kiirehdi. Kun päivä sarastaa niin että taasen voin katsoa alas sinuun, olen varma että olet lopussa”.\nKuivuus kyyristyi kaivonkannelle, kuuman yön, joka tuntui vieläkin julmemmalta ja tuskallisemmalta kuin päivä, laskeutuessa Juutaanmaan yli. Koirat ja shakaalit ulvoivat lakkaamatta, ja janoiset lehmät ja aasit vastasivat heille kuumista talleistansa. Tuuli ei vähin liikahdellessaankaan tuottanut mitään viileyttä, vaan oli kuuma ja hiottava niinkuin suuren nukkuvan hirviön huohottava hengitys.\nMutta tähdet loistivat kaikkein suloisimmalla valollaan ja kirkas puolikuu heitti ihanaa, vihreänsinistä valoa harmaiden kukkuloiden yli. Ja tässä valossa Kuivuus näki ison karavaanin lähestyvän kukkulaa, jolla Viisaitten miesten kaivo sijaitsi.\nKuivuus katsoi pitkää jonoa ja iloitsi taasen ajatellessaan kaikkea sitä janoa, joka lähestyi kaivoa, missä se ei ollut löytävä vedentippaakaan virvoituksekseen. Siinä tuli niin monta eläintä ja niiden kuljettajaa, että nämä olisivat voineet tyhjentää kaivon, vaikkapa se olisi ollut aivan täysikin. Äkkiä tuntui hänestä ikäänkuin tuossa yön läpi valtaavassa kulkueessa olisi ollut jotain eriskummaista, jotain aavemaista. Kamelit tulivat ensin näkyviin kukkulalla, joka kohosi taivaanrannalla, näytti ikään kuin ne olisivat tulleet suoraan taivaasta. Ne näyttivät kaikki kuunvalossa kuin tavalliset kamelit ja kantoivat kovin keveästi suuunattomat kuormansa.\nMutta hän ei kuitenkaan voinut uskoa muuta kuin että ne olivat täysin todellisia; näkihän hän ne aivan selvään. Saattoihan hän nähdä että kolme ensimäistä eläintä oli dromedaareja, joiden nahka oli kiiltävän harmaata, että niillä oli komeat suitset ja rippureunaisilla peitteillä koristetut satulat ja että niillä istui kauniit, ylhäiset ratsastajat.\nKoko saatto pysähtyi kaivon ääreen, dromedaarit laskeutuivat maahan ja ratsastajat astuivat alas. Kuormakamelit jäivät seisomaan ja sitä myöten kuin ne kokoontuivat näyttivät niiden pitkät kaulat, korkeat kyttyrät ja kummallisesti sälytetyt kuormat muodostavan ikäänkuin loppumattoman tiheikön.\nDromedaariratsastajat astuivat heti Kuivuuden luo ja tervehtivät häntä laskemalla kätensä otsalleen ja rinnalleen. Hän näki heillä olevan lumivalkoiset puvut ja suunnattomat turbaanipäähineet, joiden yläreunaan oli kiinnitetty kirkkaasti kimalteleva tähti, joka loisti ikäänkuin se olisi juuri poimittu taivaalta.\n„Me tulemme kaukaiselta maalta”, sanoi yksi muukalaisista, „pyydämme sinua sanomaan meille onko tämä todellakin Viisaitten miesten kaivo?”\n„Sitä nimitetään niin tänä päivänä”, vastasi Kuivuus, „mutta huomenna tässä ei enää ole mitään kaivoa. Se on kuoleva tänä yönä”.\n„Käsitän sen, koska näen sinut tässä”, sanoi mies. „Mutta eikö tämä ole yksi niitä pyhiä lähteitä, jotka eivät koskaan siinny? Vai mistä on se saanut nimensä?”.\n„Tiedän että se on pyhä”, sanoi Kuivuus, „mutta mitä apua siitä on? Ne kolme viisasta miestä ovat paratiisissa”.\nKaikki kolme matkustajaa katselivat toisiaan. „Tunnetko todellakin vanhan kaivon tarinan?” kysyivät he.\n„Tunnen kaikkien kaivojen ja lähteiden ja purojen tarinan”, vastasi Kuivuus ylpeästi.\n„Tee sitte meille mieliksi ja kerro meille se”, pyysivät muukalaiset. Ja he istuutuivat alas kaiken kasvullisuuden perivihollisen ympärille ja kuuntelivat.\nKuivuus rykäsi, kiipesi ylös kaivoaltaalle niinkuin sadunkertoja korkealle tuolilleen ja alkoi kertomuksensa:\n„Median maalla, Gobesin kaupungissa, joka sijaitsee aivan aavikon reunassa, ja sen vuoksi usein on ollut minulle rakas tyyssija, eli monta vuotta sitten kolme miestä, jotka olivat viisaudestaan kuuluisat. He olivat myöskin hyvin köyhiä, mikä oli omituinen sattuma, sillä Gobesissa pidettiin tietoja suuressa kunniassa ja niistä maksettiin hyvin.\nMutta näiden miesten suhteen tuskin saattoi olla toisin, sillä yksi niistä oli ylenmäärin vanha, toinen oli pitalitautinen ja kolmas oli musta paksuhuulinen neekeri. Ihmiset pitivät ensimäistä liian vanhana, jotta hän voisi heille mitään opettaa, toista he karttoivat tarttuman pelosta ja kolmatta he eivät tahtoneet kuunnella siksi että uskoivat, ettei mitään viisautta koskaan ole tullut Etiopiasta.\nNuo kolme viisasta liittyivät yhteen onnettomuudessaan. He kerjäsivät päivällä saman temppelin portilla ja nukkuivat yöllä samalla katolla. Sillä tavoin heillä ainakin oli tilaisuus lyhentää aikaa puhelemalla yhdessä kaikesta siitä ihmeellisestä, jota he huomasivat esineissä ja ihmisissä.\nEräänä yönä heidän maatessa, vieretysten katolla, jolla kasvoi tiheässä punasia, tuoksuvia unikukkia, heräsi vanhin heistä ja oli tuskin heittänyt silmäyksen ympärilleen, ennenkuin hän riensi herättämään toverinsa.\n„Kiitetty olkoon köyhyytemme, joka pakottaa meitä makaamaan taivasalla”, sanoi hän heille. „Herätkää ja nostakaa silmänne taivasta kohti”.\n„Todellakin”, virkkoi Kuivuus lempeämmällä äänellä, „se oli yö, jota ei kukaan, joka sen on nähnyt, voi koskaan unohtaa. Ilma oli niin kuulas, että taivas, joka tavallisesti näyttää kiinteältä holvilta, silloin näytti syvältä, läpikuultavalta aaltoilevalta mereltä. Valo lainehti edestakaisin ja tähdet näkyivät uiskentelevan siinä eri syvyydellä, muutamat valoaaltojen sisässä, toiset niiden pinnalla.\nMutta kauimpana ja korkeimmalla miehet näkivät himmeän pimeyden. Ja tämä pimeys lensi avaruuden halki niinkuin pallo ja tuli yhä lähemmäksi, ja sitä myöten kuin se läheni, alkoi se valjeta ja se valkeni niinkuin ruusut — antakoon Jumala niiden kaikkien kuihtua, nupustaan puhjetessaan. Se kasvoi yhä suuremmaksi ja sen pimeä kuori halkesi vähitellen ja valo tunki ulos neljänä kirkkaana lehtenä sen sivuille. Vihdoin, kun se oli saapunut yhtä alhaalle kuin tähdet, pysähtyi se. Silloin tummat liuskat kääntyivät kokonaan taapäin, ja se levitti toisen toisensa perään ihanasti säteileviä ruusunpunaisia valolehtiä, kunnes se säteili tähtenä tähtien joukossa.\nKun köyhät miehet näkivät tämän, sanoi heille heidän viisautensa, että sillä hetkellä syntyi maan päällä mahtava kuningas, jonka valta oli kasvava suuremmaksi kuin Kyroksen tai Aleksanterin. Ja he sanoivat toisilleen: „Menkäämme vastasyntyneen isän ja äidin luo ja sanokaamme heille mitä olemme nähneet. Ehkä he palkitsevat meitä kukkarollisella rahoja taikka kultaisella rannerenkaalla”.\nHe tarttuivat pitkiin matkasauvoihinsa ja läksivät matkalle. He kulkivat kaupungin läpi ja ulos kaupunginportista, mutta siinä he hetkisen pysähtyivät epäröivinä, sillä siinä heidän edessään aukeni ääretön kuiva aavikko, jota ihmiset kammovat. Silloin he näkivät uuden tähden, joka heitti kapean valotien aavikon hiekalle, ja he kulkivat luottavaisia eteenpäin, pitäen tähteä oppaanaan.\nHe kulkivat koko yön avaran hietakentän poikki ja matkalla puhelivat he lakkaamatta vastasyntyneestä kuninkaasta, jonka he löytäisivät makaamassa kultakätkyessä jalokivillä leikittelemässä He lyhensivät yöllisiä tunteja puhelemalla miten he astuisivat hänen isänsä, kuninkaan, ja hänen äitinsä, kuningattaren, eteen, ja kertoisivat heille, että taivas ennusti heidän pojalleen voimaa ja mahtavuutta ja ihanuutta ja onnea suurempaa kuin oli itse Salomolla.\nHe ylpeilivät siitä, että Jumala oli kutsunut heidät tähteä näkemään. He arvelivat, ettei vastasyntyneen vanhemmat voisi palkita heitä vähemmällä kuin kahdellakymmenellä kukkarollisella kultaa. Ehkäpä he saisivat niin paljon, ettei heidän koskaan enää tarvitsisi tuntea köyhyydentuskia.\nMinä piilin aavikossa väjyksissä niinkuin jalopeura, sanoi Kuivuus, ja aioin heittäytyä näiden kulkijoiden kimppuun kaikkine janon tuskine, mutta he pääsivät minulta karkuun. Tähti johdatti heitä koko yön, ja aamulla, kuu päivä valkeni ja muut tähdet hälvenivät, pysyi se paikallaan ja loisti yhä aavikon yli, kunnes se vei heidät kosteikolle, jossa he löysivät lähteen ja hedelmöiviä hedelmäpuita. Siellä he lepäsivät koko päivän ja vasta yötä vasten, kun he jälleen näkivät tähden säteitten piirtävän tien aavikkohiekalle, kulkivat he eteenpäin.\nIhmisten käsityksen mukaan se oli suloinen kävely. Tähti johti heitä niin, ettei heidän tarvinnut tuntea janoa eikä nälkää. Hän johti heitä pisteliäiden ohdakkeitten ohitse, hän vältti syvää, löyhää juoksuhietaa, he säilyivät paahtavalta auringonpaisteelta ja kuumilta aavikkomyrskyiltä. Viisaat miehet sanoivat alituiseen toisilleen: „Jumala meitä suojaa ja siunaa kulkuamme, me olemme hänen lähettiläänsä”.\nMutta vähitellen sain minä heidät kuitenkin valtaani, jatkoi Kuivuus. Noiden tähtivaeltajien sydämet muuttuivat ympäröivän kuivan aavikon kaltaiseksi. Ne täyttyivät hedelmättömällä ylpeydellä ja turmiollisella ahneudella.\n„Me olemme Jumalan lähettiläitä”, toistivat he, „vastasyntyneen kuninkaan isä ei palkitse meitä liiaksi vaikkapa lahjoittaisi meille kokonaisen kullalla lastatun karavaanin”.\nVihdoin tähti johti heitä kuuluisan Jordaninvirran poikki Juutaanmaan kukkuloiden keskelle. Ja eräänä yönä se seisattui pienen Betlehemin kylän yli, joka hohti valkosena vihreiden öljypuiden seassa vuorenkukkulalla.\nViisaat miehet hakivat katseillaan linnaa ja torneja ja muuria y. m. sellaista, mikä kuuluu kuninkaankaupunkiin, mutta eivät nähneet mitään semmoista. Ja mikä oli hulluinta, tähdenvalo ei edes johdattanut heitä kaupunkiinkaan, vaan pysähtyi tienlaidassa olevan luolan yli. Siellä valo hiipi aukosta sisään ja näytti viisaille miehille pienen lapsukaisen, jota äiti sylissään viihdytti nukkumaan.\nMutta vaikka viisaat miehet näkivät, että tähdenvalo ympäröi lapsen pään ikäänkuin kruunulla, jäivät he seisomaan luolan ulkopuolelle. He eivät astuneet sisään ennustamaan pienokaiselle kunniaa ja kuningaskuntaa. He kääntyivät pois ilmoittamatta läsnäoloaan, pakenivat lapsen luota ja astuivat jälleen alas kukkulalta.\n„Olemmeko lähteneet kerjäläisten luo, jotka ovat yhtä alhaisia ja köyhiä kuin me itsekin?” sanoivat he. „Onko Jumala johdattanut meidät tänne, jotta tekisimme hänestä pilkkaa ja ennustaisimme kunniata lammaspaimenen pojalle? Tuo lapsi ei koskaan ole pääsevä pitemmälle kuin vartioimaan karjaansa näissä laaksoissa”.\nKuivuus keskeytti puheensa ja nyökäytti vahvistavasti päätänsä kuulijoillensa, Enkö ole oikeassa? tuntui hän tarkoittavan. On jotakin, joka on aavikon hiekkaa kuivempi. Mutta ei mikään ole hedelmättömämpää kuin ihmisen sydän.\nViisaat miehet eivät olleet kulkeneet kauan ennenkuin arvelivat että olivat eksyneet tähden viittaamalta tieltä. Ja he katsoivat ylös nähdäksensä tähden ja löytääksensä jälleen oikean tien. Mutta silloin olikin tähti, jota he olivat seuranneet aina itämailta saakka, kadonnut taivaalta.\nKuulijat säpsähtivät, heidän kasvonsa osottivat syvää kärsimystä.\n„Se mikä nyt tapahtui”, sanoi Kuivuus, „on ehkä ihmisten käsityksen mukaan onnellista. Varma on, että kun viisaat miehet eivät enää nähneet tähteä, ymmärsivät he kohta että olivat tehneet syntiä Jumalaa vastaan. Ja heidän kävi, jatkoi Kuivuus vavahtaen kauhusta, niinkuin käy maanpinnan syksyllä, jolloin sadeaika alkaa. He vapisivat kauhusta ikään kuin ukkosta kuullen, koko heidän olentonsa pehmeni ja nöyryys rupesi versomaan niinkuin nuori ruoho heidän mielessään.\nKolme päivää ja kolme yötä vaeltivat he maassa hakien lasta, jota tahtoivat rukoilla mutta tähti ei näyttäytynyt heille, he eksyivät yhä enemmän ja tunsivat suurinta surua ja epätoivoa. Kolmantena yönä saapuivat he tälle kaivolle juomaan. Ja silloin Jumala oli antanut heille heidän syntinsä anteeksi, niin että he, kumartuessaan veden yli näkivät syvyydessä peilikuvan siitä tähdestä, joka oli johdattanut heitä itämailta.\nSamassa näkivät he sen myöskin taivaalla ja se johti heidät jälleen Betlehemin luolalle ja he lankesivat polvilleen lapsen eteen ja sanoivat: „Me tuomme sinulle kultamaljoja täynnä suitsutusta ja hyvähajusia yrttejä. Sinusta on tuleva suurin kuningas, joka on maan päällä elänyt aina sen luomisesta hamaan sen häviöön asti. Silloin lapsi laski kätösensä heidän kumartuneille päillensä, ja katso, kun he nousivat ylös oli hän antanut heille lahjoja suurempia kuin mikään kuningas saattaa lahjoittaa. Sillä vanha kerjäläinen oli jälleen tullut nuoreksi, ja pitalinen oli parantunut taudistaan ja neekeristä oli tullut kaunis valkoinen mies. Ja heidän sanotaan lähteneen pois ja tulleen kuninkaiksi kukin valtakunnassaan.”\nKuivuus vaikeni ja ne kolme muukalaista ylistivät häntä. „Olet kertonut hyvin”, sanoivat he. „Mutta minua ihmetyttää, sanoi yksi heistä, etteivät viisaat miehet mitenkään palkitse kaivoa, joka näytti heille tähden. Ovatko he kokonaan unohtaneet semmoisen hyväntyön?”\n„Eikö tämän kaivon aina pidä olla olemassa”, sanoi toinen muukalaisista, „jotta se muistuttaisi ihmisille, että onni, joka kadotetaan ylpeyden kukkuloilla, löytyy jälleen nöyryyden syvyydessä?”\n„Ovatko edesmenneet huonommat kuin elävät?” kysyi kolmas. „Kuoleeko kiitollisuus niissä, jotka elävät paratiisissa?”\nHänen sanottua tämän, syöksyi Kuivuus paraisten ylös. Hän oli tuntenut muukalaiset, hän ymmärsi ketkä matkustajat olivat. Ja hän pakeni raivostuneena, jottei hänen tarvitseisi nähdä kuinka nuo kolme viisasta miestä kutsuivat palvelijansa ja taluttivat kaivolle kamelinsa, jotka kaikki olivat vesisäkeillä sälytetyt ja täyttivät kuivuvan, kuolevan kaivon paratiisista tuodulla vedellä.\nIsänmaan Ystävän Joululehti 1900 (Ilmestyi 21.12.1900 julkaistun 51B numeron liitteenä.)


Inan Ikkuna: Myrna, rakas inhokkini\nkaanon 19. maaliskuuta 2012 klo 21.45\nMinäkään en koskaan ole pitänyt k.o. kupista. Saman huomion olen tehnyt käteen ja suuhun sopivuudesta, mutta...\nIna 21. maaliskuuta 2012 klo 11.44\nkaanon, Niinpä niin ...\nIines 19. maaliskuuta 2012 klo 22.55\nUskomatonta! Olen aina kuullut kuinka kaunis tämä kahviastiastiasto on. En kuitenkaan itse ole nähnyt siinä mitään ihailtavaa, vaikka siihen on tehty lautasliinatkin. Onhan paljon muutakin vanhaa Arabiaa, jonka ihailua en aina ymmärrä. Olen joskus miettinytkin. Täytyykö posliinien olla Arabiaa ollakseen kauniita?\nIna 21. maaliskuuta 2012 klo 11.46\nIines, Kyllähän brändinimi vaikuttaa ihmisten mielipiteisiin. Arabialla on vahva asema. Keisarin uudet vaatteet? Kuka uskaltaa ensimmäisenä sanoa totuuden?\nKiiris 20. maaliskuuta 2012 klo 6.01\nOn se, rakas inhokki, omastakin mielestäni. Kuinkahan aikoinaan tuo väri on siihen valittukaan.\nValtavan hienosti olet koostanut kuvasi, täydentäen tuota kupin värimaailmaa.\nNaps naps, haukkasin vähän herkkupähkinöitä :DD\nKiirepakolainen, Pähkinät ovat myös huipputerveellisiä!\nhpy 20. maaliskuuta 2012 klo 10.52\nBeesia! Kuuluu minunkin inhokkeihin, vaaleanpunaisen kanssa.\nIna 21. maaliskuuta 2012 klo 11.48\nhpy, Beessi voi olla tosiankeaa. Toisaalta mikään väri ei sinänsä ole ruma tai kaunis. Harmonisuus riippuu kokonaisuudesta.\nLastu 20. maaliskuuta 2012 klo 14.49\nTunnustan inhonneeni Myrnaa aina. Mutta onko sillä sama "kohtalo" kuin rättisitikalla: niin ruma että alkaa pitää jo kauniina.\nNo ei vielä minulla tämä oppi ole mennyt Myrnan suhteen kauneuskeskukseeni perille :).\nIna 21. maaliskuuta 2012 klo 11.53\nLastu, Tosiaan, joskus äärimmäinen rumuus saavuttaa kauneuden asteen. Ehkä Myrna voisi ansaita tietynlaisen kulttiaseman inhottuna suosikkina ;)\nPäivi 20. maaliskuuta 2012 klo 17.52\nKaunis kollaasi. Kyseisestä astiastosta en minäkään erityisemmin pidä. Beige, värinä niin mitätön ja turvallinen.\nPäivi, Tämähän on mielenkiintoista: Myrnan asema alkaa horjua! Onkohan sitä ostettu itselle ja lahjaksi vain sen maineen takia. Ehkä kyseessä on ollut vain Arabian nerokas markkinointistrategia.\narleena 20. maaliskuuta 2012 klo 23.04\nHyvä vastaus. Minäkin sain enon jäämistössä näitä kuppeja. Lahjoitin ne siskolleni. Nyt hieman harmittaa, joskus olisi kiva kattaa vähän tyylistäni poiketen romanttisella tavalla.\nIna 21. maaliskuuta 2012 klo 11.54\narleena, Aivan, Myrnaa voisi joskus ottaa esille nostalgisena vitsinä ;)\nkaari3 21. maaliskuuta 2012 klo 0.40\nIhana kollaasi! Oikeasti, minun värini vaikka ei tarvinnut tapella Myrnasta, sisko vei mielellään! Sarjassa on keksieurooppalaista plyysikaluston tyyliä, mikä ei ole minun makuuni ollenkaan!\nIna 21. maaliskuuta 2012 klo 12.00\nkaari3, Kiitos. Myrnan suhteen osut naulan kantaan.\nGooglaamalla löysin lisää tietoa\n"Kuinka Myrna sitten syntyi?\nNäin kertoi Olga Osol itse myöhemmin 1980-luvulla kysyttäessä Myrnan taustaa. "\nLeena Lumi 23. maaliskuuta 2012 klo 15.40\nMinä sain Myrna-astiaston äidiltäni lahjaksi TUPLANA;-)\nNo, ne on otettu esille tyttären yo-päivänä, kun oma kuppisarja loppui kesken.\nMies kyllä pitää, kun siitä on kuulemma hyvä juoda. Minä hiukan epäilen, että Myrna kokee vielä revanssin, kuten kävi Festivo -kynttilänjaloille...\nAinakin kuppi sopii kollaasiin hyvin!\nIna 24. maaliskuuta 2012 klo 13.28\nLeena Lumi, Se on kyllä totta, että kupista on hyvä juoda ja minusta sen muotokin on ihan kaunis. Mutta muuten ....


Kaunis jääkakku kekseistä ja kermavaahdosta – katso superhelppo ohje! - Leivontanurkka - MTVuutiset.fi\nKaunis jääkakku kekseistä ja kermavaahdosta – katso superhelppo ohje!\nPyöreistä suklaakekseistä ja kermavaahdosta koottu jääkakku on kaunis ja maukas tarjoiltava. Mikä parasta, se on myös mielettömän helppo tehdä.\nTarvitset kakun tekemiseen vain pyöreitä ja ohuita suklaakeksejä, kermavaahtoa, vaniljasokeria, tavallista sokeria ja tummaa suklaata. Suosi helposti murentuvia, ohuita suklaakeksejä: näin kakun leikkaaminen on helpompaa.\nVatkaa kermavaahto, teelusikallinen vaniljasokeria ja pari ruokalusikallista tavallista sokeria kiinteäksi vaahdoksi. Käytä kakun rakentamisessa apunasi nuolijaa tai tasaista lastaa. Levitä lastalla pyöreä kerros kermavaahtoa tarjoilulautaselle. Aseta kerroksen päälle keksejä kukan muotoon: keskelle yksi keksi, ja keskustan ympärille kuusi muuta keksiä.\nLevitä keksien päälle uusi kerros kermavaahtoa. Asettele jälleen yhteensä seitsemän keksi kukan muotoon kermavaahdon päälle. Kakku näyttää hauskemmalta, jos asettelet kukkien ”terälehdet” siten, että kerrokset eivät ole suorassa linjassa.\nJatka samalla tavalla, kunnes keksikerroksia on kuusi kappaletta. Laita sitten viimeisen keksikerroksen päälle kermavaahtoa lastalla. Raasta kakun päälle rouhetta tummasta suklaasta.\nViilennä kakkua pakastimessa muutama tuntia ennen tarjoilua.\nKatso videolta ohje jääkakun tekemiseen!


Nuapurin tyär: 12/01/2010 - 01/01/2011\nKurssijuhlaa ja joululomalle\nSelvisin hengissä kurssijuhlasta vaikka armotonta määrää valokuvatodisteita ei kyseistestä tapahtumasta olekaan. Kerrassaan hyvin järjestetty tilaisuus vaikka hennot neitokaiset meinasivat jäätyä useampaan otteeseen Haminan tuulessa ja tuiskussa. Olisi vaan pitänyt ottaa toppahousut ja lapikkaat eikä pillifarkkuja ja kipi-kopi-kenkiä ;D Yöunet jäi hieman vähälle, sillä lähtö Haminaan koitti 2.20 perjantain ja lauantain välisenä yönä ja bussissa en juurikaan saanut nukuttua.\nPäivä alkoi aamiaisella eli daamiaisella muonituskeskuksessa ja sen jälkeen oli ruusurynnäkkö. Tässä kuva, kun pojat tönöttävät rivissä odottamassa lähtölaukausta:\nKasarmialueelle oli kohonnut juhlateltta, jossa tanssit, puheet ja speksit tapahtuivat. Sisätiloihin taas oli järkätty todellinen ravintolamaailma, josta löytyi paikka jokaisen makuun mm. viinikapakka, disko, jazzbaari, pubi, stand up- komiikkaa, hengellinen tilaisuus ja muuta. Myös parivalokuvauksessa oli mahdollista käydä.Tässä kuva minusta juhlan tunnelmassa:\nBussimatkalla hotelille pojat kehittelivät vielä jatkoja, mutta aika moni avec väsähti jo bussiin (allekirjoittanut mukaan lukien). Hotelliin päästiin nukkumaan lauantaiyönä kolmen maissa ja herätys koitti kahdeksan jälkeen, joten vähän haukotutti :D Seuraava päivä menikin kierrellessä Haminaa. Neljältä koitti lähtö takaisin kotiin.\nHyvää joulua ja uutta vuotta vain kaikille tasapuolisesti!\nTunnisteet: RUK:n kurssijuhla\nPalakankaita ja tanssiaisten jännitystä.\nOkei. Myönnettäköön, lankesin tässä yksi päivä. Ostin siis palakankaita. Mutta ne oli niin halpoja! Sekosin, ei voi mitään. Ja ainahan kankaille käyttöä löytyy ;D\nOstin sinistä mitälie-kangasta, josta tulee tyynynpäälliset sohvan tyynyihin. Sitten 2 palaa trikoota, pinkkiä ja tuollaista kuviollista. Pinkkiä kaavailin käyttäväni hihattomaan toppiin, jossa olisi painijanselkä. Kuviollisesta väkersin jo paidan ja sitä jäi silti jäljelle. Lopusta tulee varmaan joku toppi sitten joskus :)\nKaavat muokkasin omista trikoopaidan peruskaavoista. Selän pääntiestä tein avaran (että tatuointi näkyy ;) ) ja hihojen pyöriöille lisäsin leveyttä. Ompelin kuminauhalangalla hihan yläosan leveyttä kasaan ja rypytin pyöriön kädentielle sopivaksi. Tuli kyllä aika kiva :)\nKuminauhalangan käyttö on ihan mukavaa ja sillä saa kivoja rypytyksiä aikaiseksi sekä kankaaseen että trikooseen. Parhaiten rypyttyy ohut materiaali. Kuminauhalanka puolataan alalangaksi käsin ja alalangan kireyttä säädetään kireämmäksi. Ylälankaa joutuu ehkä löysyttämään. Muutaman kokeilun saattaa joutua tekemään ennen kuin tulee haluttu tulos. Itse yleensä solmin vielä lopuksi kuminauhalangan ja ylälangan yhteen, ettei rypytys karkaa :)\nEnsi viikonloppuna on sitten lopulta ne RUK:n tanssiaiset. Kaikki alkaa olla valmista, bussiin täytyy hypätä perjantaina keskellä yötä, että ollaan Haminassa perillä aamulla ja päästään "daamiaiselle". Hauskaa tulee olemaan, hieman jännittää, että miten meikki ja hiukset kestää :D\nTunnisteet: kuminauhalanka, käsityöt, löytöjä, ompelu, RUK:n kurssijuhla, trikoo\nSain mekon helman kännettyä, joten tänään linnanjuhlien hengessä koitin sitten myös kampausta ja meikkiä (irtoripsiä en alkanut kiinnittelemään) ja otin kuvia koulun kameraa taas hyväksikäyttäen. Ilmeet saattaa olla hieman keijoja, mutta kyllä näistä sen olennaisen näkee ;D Annan kampauksen olla nyt yön yli niin saa testattua sen kestävyyttä ;D Enää alle 2 viikkoa tanssiaisiin. En malta odottaa!\nTunnisteet: hiuskoriste, ompelu, RUK:n kurssijuhla\nTassujen töminää lumessa\nOtin koulun kameran viikonlopuksi lainaan ja tänään ulkoilutin sitä koirapuistossa. Tällaisia otoksia tuli Nellan riemusta. Ja tulihan sinne joku kaveriksi riekkumaan.\nTunnisteet: Nella, valokuvaus\nMyyjäiset ja näpertelyt\nMyyjäiset meni ihan mukavasti, porukkaa ainakin riitti ja meillä oli kaunis pöytä. Minä siis tukin viime tingassa kahden kaverini pöytään :D Tytöillä on myös omat blogit eli Pauliinan blogi löytyy täältä ja Lucyn täältä. Jos olisi ollut useampia erilaisia tuotteita niin olisin ehkä myynyt tavaraa vielä paremmin. Mutta tuli tuottoa sentään sen verran, että saan hieman ruokaa ostettua x> Tässä kaunis pöytämme:\nNämä kolme hiuskoristetta jäivät jäljelle, eli ota yhteyttä jos kiinnostaa!\nLöysin tässä yksi päivä askartelukaupasta tällaiset minikokoiset silitysraudat, joten väkertelin niistä korvikset x)\nEli tällaista tältä erää. Koulussa pitää kiirettä, täytyy kirjoittaa satamiljoonaa erilaista tekstiä, analyysiä ja tehdä ryhmätyökin vielä sekä jonkinlainen raportti lopuksi o.O Ja minä kun luulin, että tämän jakson aikana ehtisin ommella jotain omalla ajalla... Tai no siis ehdinhän mie tuon tanssiaismekon kyhätä. Tosin helma on edelleen kääntämättä. Jos se siitä kääntyisi viikonlopun aikana :D\nTunnisteet: hiuskoriste, korvikset, käsityöt


Raippaluodon huoltoasemien aukioloajat\nAukioloajat.com on Suomen laajin aukioloaikoja listaava sivusto. Alla näkyvällä kartalla näet kaikki Raippaluodon huoltoasemat, jotka on lisätty sivuillemme. Voit etsiä huoltoasemoita alla näkyvältä kartalta tai listalta. Klikkaa huoltoasemaa tarkastaaksesi sen aukioloajat ja yhteystiedot.\nABC-automaatti Vallgrundintie 1 65800 Raippaluoto


elämää syrjässä: heinäkuuta 2011\nLähettänyt tuuva-täti klo 12.23 2 kommenttia:\nLähettänyt tuuva-täti klo 12.03 1 kommentti:\njostain syystä tää bloggeri on käynyt hitaaksi ja kuvien lisääminen välillä ei onnistu lainkaan. Ja noissa kansioissa ei saa lisättyä kuvaa viimeisimmän edelle, outoa...Pitäsköhän alkaa miettimään josko vaihtais johonkin muualle blogin...\nViime päivät on ollu tosi tuskaisia, aivan liian kuumaa minulle. Meillä oli vielä heinätyötkin kuumimpaan aikaan. Yhtään ei käynyt kateeksi heinäväkeä pellolla,hiki virtasi ja juomia meni litratolkulla: vettä, kotikaljaa ja "voimajuomaa" (omenamehua ja wichyä) minulle jäi sillä aikaa lastenhoito, ruuanlaitto ja muut hommat. Onneksi, sisällä oli vähän helpompaa olla kun kattotuulettaja sai ilman edes vähäsen kiertämään.\nJuhannuskin sitten oli ja meni, kauhee siivoominen ja laittaminen ja nyt jälkeenpäin saa ainakin keittiön siivota taas perusteellisesti. Kaapinovet on ainakin täynnä mustia sormenjälkiä ja punaviinin roiskeita. Kiireessä kokkaaja laitto tavarat minne sattuu ja ne pitäs kaikki palautella paikalleen.\nMuuten juhannus oli tosi mukava, talo täynnä lomalaisia. Mää tykkään kun on väkeä ympärillä. Tosin raskasta se sellanenki on, tänään nukuin päiväunet pitkästä aikaa ja nyt alkaa tuntumaan taas että olis tarmoa suunnitella ja tehdäkin jotain. Huomenna menen ainakin isälle siivoamaan ja pyykkäämään.\nheinämies kuorman päällä\nheinätöiden ja lomalaisten lähdön jälkeinen lepotauko\ntämä kakku meni heppatytölle\nLähettänyt tuuva-täti klo 12.04 2 kommenttia:


Linjakas kori on tavallista Lagunaa matalampi. (KUVA: Tommi Lempinen / IS)\nJulkaistu: 31.10.2008 7:32 , Päivitetty: 11.11.2008 12:21\nRenault Lagunan tapauksessa ratkaisu on toteutettu perinteitä kunnioittaen kaksiovisena. Siten auton koko takapää on voitu toteuttaa lähes kokonaan estetiikan ehdoilla, vailla erityisiä huolia takapenkin ja tavaratilan käytettävyydestä. Lopputuloksena on hyvin ranskalaisen näköinen auto, jonka takaosaa hallitsevat pitkulaiset LED-valot ja voimakkaasti muotoiltu spoilerimainen takaluukku.\nTällaisen, kuljettajan ja yhden matkustajan ehdoilla tehdyn auton ajo-ominaisuuksille voikin mainiosti asettaa normaalia suurempia vaatimuksia. Eteläisen Portugalin mutkaisilla maalaisteillä suoritetun koeajon perusteella suurin sanominen löytyy ohjauksesta, jonka tuntumassa tiehen olisi vielä parantamisen varaa. Myös tuulen suhinat ja rengasäänet kuuluvat yllättävän voimakkaasti läpi. Kokonaisuutena Lagunaa voi kuitenkin luonnehtia mukavaksi matka-autoksi, jossa pidempikin taival taittuu mukavasti.\nKoeajetut versiot oli varustettu malliston tehokkaimmilla diesel- bensiinimoottoreilla, joiden yhteydessä Lagunaan kuuluu aina niin sanottu GT-paketti. Sen mielenkiintoisin osa taas on nelipyöräohjaus. Käytännössä Laguna muuttuu tällöin ketterämmäksi: ohjaus reagoi nopeammin ja kääntöympyrä on pienempi.\nTakapyörien sortaessa tunne on jännä; perä ei luista pelkästään sivusuunnassa, vaan ihan selvästi myös ohjaa. Järjestelmän suurin etu on kaikesta huolimatta erikoisuuden tunne. Erikoisella korimallilla varustettu auto suorastaan huutaa sisäänsä erikoista tekniikkaa.\nVarustelu on Lagunassa runsas, ja vakioherkkuja löytyykin aina sadetunnistimesta nahkaverhoiluun ja pysäköintitutkaan saakka.\nKaksiovista ideaa toteuttavat ylemmän keskiluokan autot ovat yleensä olleet varsin arvokkaita, ja sitä on myös Laguna Coupé. Erikoisuudesta joutunee pulittamaan vähintään nelosella alkavan summan. Toisaalta hinta ja takatilojen epäkäytännöllisyys takaavat sen, että naapurilla tuskin tulee olemaan samanlaista.\nOhjaamoergonomia on kunnossa, mutta se ranskalainen linja puuttuu. (KUVA: Tommi Lempinen / IS)\nTakaosaa hallitsevat LED-valot ja voimakkaasti muotoiltu takaluukku. (KUVA: Tommi Lempinen / IS)\nKahden hengen matkatavaroille on hyvin tilaa, mutta perheauton litrat ovat korimallista johtuen vielä kaukana. (KUVA: Tommi Lempinen / IS)\nMikä: Varakkaalle eläkeläispariskunnalle tai nuorelle uraohjukselle suunnattu ylemmän keskiluokan Coupé.\nMitat: Pituus 4,64 m, leveys 1,81 m, korkeus 1,40 m, akseliväli 2,69 m, tavaratila 423 l, paino 1480 - 1630 kg.\nMoottorit: Kolme bensiinimoottoria, viisi dieseliä. 6-portainen automaatti- tai käsivaihteisto, etuveto.\nHinnat alkaen: Noin 40000 euroa.\nMilloin: Helmikuussa 2009.


Jare&VilleGalle: Emme me mitään Karjalaa takaisin halua - Musiikki - Ilta-Sanomat\nJare&VilleGalle: Emme me mitään Karjalaa takaisin halua\nJulkaistu: 30.5.2012 15:28\nJVG:n uudelta, toiselta albumilta löytyy suveen sopivia biisejä höystettynä vierailevien artistien riimeillä. Kevyen kesämusiikin lisäksi levyllä on myös kohun aiheuttanut kiekkokappale.\nJare&VilleGallen eli nykyisin lyhyemmällä nimellä varustetun JVG:n odotettu, toinen pitkäsoitto, joka kantaa nimeä jvg.fi on täynnä kesäistä soundia. Toukokuun 30. päivä ilmestyvällä albumilla biisit kertovat niin jätskistä kuin vaikka kengistäkin. Jare Brandhttp://www.iltasanomat.fi/haku/?search-term=Jare%20Brand ja Ville Gallehttp://www.iltasanomat.fi/haku/?search-term=Ville%20Galle povaavat, että kappaleista voi löytyä myös tulevan suven kesähitti.\n- Vaikka jengi on varmasti odottanut levyämme, emme ota siitä paljoa paineita. Albumista saa varmasti hyvän kesäfiiliksen, räppärit lupaavat.\nNiin kuin Mustaa kultaa-debyyttialbumilla myös toisella riimittelee Jaren ja Villen lisäksi useita vierailevia artisteja, kuten Raappanahttp://www.iltasanomat.fi/haku/?search-term=Raappana, Junohttp://www.iltasanomat.fi/haku/?search-term=Juno, Heikki Kuulahttp://www.iltasanomat.fi/haku/?search-term=Heikki%20Kuula ja Super-Jannehttp://www.iltasanomat.fi/haku/?search-term=Super-Janne. Nämä vierailevat tähdet työskentelevät joko samassa tallissa Monsp Records -levy-yhtiöllä, ovat kavereita tai miesten omia idoleita.\nEttekö osaa tehdä biisejä kahdestaan?\n- Rakennamme kaikki biisimme itse, päätämme biitit ja aiheet. Joku voi tulla siihen mukaan luomaan. Näen sen niin, että kappaleessa voi olla bonuksena jonkun muun värssyjä, Ville selittää.\nAlbumilta on lohkaistu Karjala takaisin feat. Freeman -kappale, joka löytyy myös jääkiekon MM-kisojen viralliselta Leijonat-albumilta. Kyseinen kappale pauhasi Hartwall Areenalla koko kisojen ajan – kunnes Suomi kohtasi Venäjän välierissä. Kertosäkeessä hoettu me voitetaan karjala takaisin -riimittely sai veteraanliitolta täystyrmäyksen ja Jääkiekkoliitto kieltäytyi asiaa kommentoimasta.\n- Jengi on kuunnellut pelkän kertsin, eivätkä mieti, mistä siinä oikeasti puhutaan. Emme me mitään Karjalaa takaisin halua. Tiesimme, että kappaleessa piilee omat riskinsä, mutta se hyväksyttiin kuitenkin MM-kisa-albumille.\n- Mutta me halusimmekin hieman hämmentää, kaksikko myöntää.\n- Ehkä kuitenkin ihan hyvä, ettei sitä kappaletta enää soitettu.\nJare & VilleGalle paljastaa: Tällainen viime vuotemme oli!\nEdellinen vuosi sinkosi 24-vuotiaat räppärinalut Jare Brandin ja\nVille Gallen suoraan tähtiin. Pojista tuli hetkessä suosittuja jääkiekkoaiheisilla kappaleillaan Lue lisää ›


Keskustelu - Asperger nainen ja parisuhde - neuvoja | Psykologia, aivot ja aistit | Tiede\nAsperger nainen ja parisuhde - neuvoja\nklo 10:35 | 31.12.2011\nLähipiirissä on tälläinen "mahdoton" yhdistelmä kuin Asperger nainen (+ muita ASD piirteitä) + avioliitto/lapsiperhe.\nKoska lapsista 5-vuotias poika on jonkin sortin asd myös niin perheen elämä on ollut henkisesti kuormittavaa tuon 5-vuoden ajan. Äiti ja isä on totaalisen väsyneitä ja äiti haaveilee omaan asuntoon muuttamista ja tehden elämästä hallittavampaa.\nPerheen kuormitusta on yritetty purkaa parisuhdeterapiassa mutta neurologisia asioita ymmärtämättömät terapeutit eivät ymmärrä lainkaan vaimon aistien kuormittumista ja miten niistä selviytyä. He puuttuvat vain tuttuun sanaan vaimon "masennus" joka oli aikoinaan väärä diagnoosi aspergerin sijaan.\nKysymys kuuluukin, koska naisten asperger sekoitetaan liian usein masennukseen ja muuhun oikukkaaseen käyttäytymiseen, onko meillä olemassa ihmisiä, jotka tuntevat naisassin maailmaa ja mahdollisesti myös osaavat antaa "parisuhde" terapiaa. Tietääkö kukaan, vai onko tuo uraa uurtavaa aluetta samalla tavalla kuin olisi naimisissa avaruusolion kanssa.\nYleensä ongelmaperheissä sairastaa kaikki. Yksi primääristi ja muut sekundääristi. Muodostuu sympioosi jossa tuetaan myös häiritsevää käytöstä myötäillen ja provosoituen. Vertaa; sellainen koira kuin isäntä.\nPitäisi analysoida mitkä asiat johtaa ongelmakäytökseen ja miten tehtävien jaolla saisi sitä vähenemään. Jos asia on ihmissuhdepainotteista kuten äidin ja lapsen välillä, voi jollain koettaa vähentää kanssakäymistä ja vakioida sitä tiukoilla säännöillä missä tietty käyttäymismalli on ehdottomasti kielletty ja johtaa sanktioihin, jossa rajoitetaan liikkumista tai etuuksia. Dominoivan ihmisen rajoittaminen voi olla hankalaa tai mahdotonta.\nklo 18:33 | 1.1.2012\nÄiti ja isä on totaalisen väsyneitä ja äiti haaveilee omaan asuntoon muuttamista ja tehden elämästä hallittavampaa.\nMikäli asunto löytyy järjellisen läheltä eli perhe voi käytännössä elää normaalia perhe-elämää poislukien se että äiti saa toisinaan vetäytyä omaan rauhaansa, niin en näkisi tuollaisessa mitään ongelmaa mikäli vain on varaa.\nEi pidä ajatella että on maailmanloppu jos aviopari ei nuku samassa sängyssä tai edes asunnossa. Ja koska mieskin on osallinen siihen että lapset ovat olemassa, hän voi aivan hyvin olla lasten lähivanhempi eli se joka on kokoajan näiden kanssa - ei tarvitse aina mennä sen kaavan mukaan että juuri naisen on oltava oikein "naimisissa" lasten kanssa.\nNe jotka kauhistelevat moista elämänmuotoa eivät tiedä siitä yhtään mitään miten helvetilliseksi aistiherkkä assi voi kokea elämänsä jos on jatkuvaa meteliä ja rauhaton ympäristö jota ei pysty muuttamaan muuksi millään tavalla. Eiväthän lapsetkaan voi kokoajan olla hipihiljaa ja elää kuin "Herran pelossa", eli en lähtisi välttämättä siitä että heidät pitää jotenkin koirakouluttaa näkymättömiksi ja kuulumattomiksi. Mutta vaihtoehto ei voi olla aina sekään että se on nainen eli äiti kun uhrautuu ja pilaa koko elämänsä yrittämällä elää ympäristössä joka tekee hänet sekopäiseksi. Ja ehkäpä hänkin tekee ympäristönsä sekopäiseksi jos hän kokoajan valittaa ja tuskastelee, tai esittää vaatimuksia joiden noudattaminen on rasittavaa muille. Jos mukana kuvioissa on vielä masennuskin, todennäköistä on että kaikista esittämistään toivomuksista nainen tuntee syvää syyllisyydentunnetta.\nEi assin elämää voi jättää retuperälle sen takia että koska masennus.\nklo 17:28 | 3.1.2012\nOta yhteyttä paikkakuntasi psykoterapeutteihin. Joku heistä tietää asiantuntevan terapeutin.


Kansalaisopistolla kuullaan luento Mannerheim-ristin ritareista | Puumala-lehti\nKansalaisopistolla kuullaan luento Mannerheim-ristin ritareista\nSotahistoriasta kirjoittava Mannerheim-ristin ritarien säätiön hallintoneuvoston jäsen Heikki Lehtonen tulee Puumalaan luennoimaan Marskin ritareista. Kansalaisopiston järjestämä avoin tilaisuus valiojoukoista kiinnostuneille järjestetään torstaina 19. toukokuuta klo 17.30 Puumalan kunnantalon valtuustosalissa.\n– Kerron luennolla Mannerheim-ristin taustoja ja syitä, miksi risti perustettiin. Se oli uusi kunniamerkki, joka perustettiin vasta puoli vuotta ennen jatkosotaa, sanoo Heikki Lehtonen .\nIllan aikana kuullaan valikoituja esimerkkejä nimitetyistä ritareista. Muutaman ritarin tarinasta kuullaan hieman pintaa syvemmältä. Lehtonen kertoo myös ritareiden sotilasarvojakaumasta.\n– Sotilasarvo ei saanut määrittää sitä, kenelle Mannerheim-ristin ritarin arvo myönnettiin. Pelkästään sotilaalliset suoritukset vaikuttivat ja tämä toteutui hyvin niin, että ritarinimitykset jakautuivat varsin tasaisesti sotilasarvojen kesken, Lehtonen toteaa.\nLehtonen käy luennossaan läpi myös ritareiden ikäjakaumaa. Heissä kolme oli jopa 19-vuotiaita nuorukaisia.\n– Yhdestä nuoresta miehestä kerron esimerkin. Hän oli Punkaharjun Putikosta syntyisin. Tarkimmin tietysti kerron Puumalassa syntyneestä jatkosodassa kaatuneesta ritarista Teppo Hirvi-Kunnaksesta. Puumalassa on hänelle omistettu muistomerkki kuntakeskuksen edessä.\nSavo oli kunniakkaasti esillä 191 Mannerheim-ristin ritarin sotavuosien ritarinimityksissä. Nimitys oli harvinaislaatuinen, sillä jatkosodassa taisteli noin 600 000 suomalaista sotilasta.\nIllan aikana kuullaan tarinaa erikoistapauksista, kuten yhden veljesparin nimittämisestä ritareiksi. Monen saattaa myös yllättää, että kaksi nimitetyistä ritareista oli Neuvostoliiton kansalaisia, tosin Inkerin suomalaisia.\nNeljä sotilasta nimitettiin ritareiksi jopa kaksi kertaa. Lehtonen kertoo myös kuinka paljon ritareita kaatui sodan aikana.\n– Luennon lopulla kerron operaatiosta, jota suorittaessaan kornetti Hirvi-Kunnas kaatui.\nEsitystä siivittävät runsaat valokuvat ja kartat, jotka elävöittävät esitystä.\nLehtonen on eläkkeellä oleva paperiteollisuuden vientikaupassa elämänuransa tehnyt mies, jolle sotahistoria on pitkään ollut rakas harrastus aina.\n– Harrastus karkasi vähän käsistä ja kirjoitin aiheesta kaksi kirjaa vuosina 2018-2021. Toinen kertoo sodassa kuolleista ja toinen Saksassa jääkärikoulutuksen käyneistä Marskin ritareista. Kirjoja voi ostaa tekijän allekirjoituksilla ennen tai jälkeen luennon.


Näin saat punoittavat posket piiloon - MTV.fi\nNäin saat punoittavat posket piiloon\nLifestyle > Lifestyle Julkaistu 22.04.2009 17:19 (Päivitetty 15.06.2010 16:10)\nKuva: Tommi Penttinen Copyright MTV Oyj/Helmi/Riia Koivisto\nMeikkitaiteilija Riia Koivisto vastaa kerran viikossa Tyylitalon lukijoiden kysymyksiin kauneudenhoidosta. Lue asiantuntijan vinkit ja saa kauneutesi hehkumaan! Tällä viikolla asiantuntija neuvoo muun muassa, miten ehostetaan helposti punoittavat posket ja ulkonevat silmät.\nHei! Olen 15-vuotias tyttö ja kärsin todella punaisista poskista. Posket eivät ole punaiset vain jännittävissä tilanteissa ja urheilun jälkeen, vaan joskus ihan ilman syytä. En aina tiedä ollenkaan miksi naama yhtäkkiä on kuin tomaatti kun katson peiliin. Miten saisi punaisuutta häviämään? Minulla on muuten tosi hyvä iho, enkä turhaan haluaisi laittaa kauhean paksua kerrosta meikkiä kasvoille.\nHei! Sinulla on varmaankin hyvin ohut iho ja vilkas pintaverenkierto, joka saa ihon punoittamaan helposti. Punoitukseen ei oikeastaan ole mitään muuta apukeinoa kuin laittaa kasvoille meikkivoide, joka häivyttää punoitusta ja tasoittaa ihon sävyä. Kokeile Nivean Ideal Finish meikkivoidetta. Se on hyvin peittävä, mutta kun levität sen meikkisiveltimellä, saat lopputuloksesta mukavan ohuen ja luonnollisen.\nValitse mahdollisimman luonnollinen sävy kaulan ja kasvojen ihon värin mukaan, ja et varmasti näytä liian meikatulta ja laitetulta koulupäivinäkään.\nKestopigmentointi luomiin ja huuliin\nHei Riia! Mitä mieltä olet luomi- ja huulirajauksista kestopigmetoinnilla? Kulmista olen nähnyt onnistuneita tatuointeja, mutta miten edellä mainitsemani alueet, voinko ajatella ja teettää? Olen 70-vuotias ja ihoni on rypytön ja kostea, koska hoidan itseni kaikin puolin.\nHei! Kestopigmentoinnit helpottavat arkea ja ovat todella suositeltavat, kunhan niiden tekijä on hyvä ja todella ammattitaitoinen. Erityisesti huulten rajauksen värin kanssa kannattaa olla tarkkana, ettei lopputuloksesta tule liian voimakkaan sävyistä tai näkyvää. Muuten olet ikuisuuskoukussa huulipunan kanssa.\nSilmänrajauksia olen nähnyt todella onnistuneita, kunhan rajaus on ohut ja aivan ripsen tyvessä. Suosittelen että etsit ammattilaisen netin kautta tai kyselet suosituksia paikkakuntasi kosmetologeilta, jotta löydät sopivan tekijän.\nMoikka! Sellaista kysyisin hiusten värjäyksestä, että pystynkö ollenkaan muuttamaan väriäni värillä? Minulla on vaaleanruskeat hiukset, joissa on todella paljon kultaa, joten ajattelin että jos laittaisin tähän päälle melko blondia kestoväriä, niin vaalentaako/muuttaako se mitenkään kultaista sävyä hiuksissani? Tahtoisin hieman nykyistä vaaleammat hiukset\nMoi! Et kerro oletko värjännyt hiuksesi vaaleanruskeiksi vai ovatko kutrisi luonnostaan sen väriset. Jos tukkavärisi on oma, vaalea kestoväri vaalentaa tukkaasi ainakin parilla asteella. Jos taas sinulla on jo värjätyt hiukset, riippuu lopputulos tietysti myös omasta väristäsi ja siitä millainen värjäys sinun tukassasi on alla.\nHyvä ja helppo keino vaalentaa tukkaa pikkuhiljaa on tehdä hiuksiin raitoja. Näin saat luonnollisen ja monisävyisen lookin tukkaasi hellävaraisesti ja helposti. Voit sitten vaalentaa raidoittamalla taas seuraavalla kerralla lisää ja kun teet lisää raitoja, hiuksista tulee kivan sävyiset kun niissä on paljon erisävyistä vaaleaa mukana.\nKevyt ja raikas meikki pienelle silmäluomelle\nHei! Olen 18-vuotias tyttönen. Silmäluomeni liikkuva osa on erittäin pieni ja kun silmäni ovat auki, ei liikkuvaa luomea jää näkyviin juurikaan. Miten saisin kevyen ja raikkaan näköisen meikin tehtyä silmiini? Minkälainen meikki olisi siis hyvä päivämeikki, joka ei näytä raskaalta, mutta tuo silmät esiin?\nVoisit vaihtelun vuoksi kokeilla myös silmämeikkiä ilman varsinaista rajausta. Levitä koko liikkuvalle luomelle vaalea luomiväri, haluamasi sävyinen. Laita valkoista kajalia silmän sisäpuolelle, se ikään kuin avaa silmät ja saa ne näyttämään suuremmilta ja kirkkaammilta. Laita lopuksi reilu kerros pidentävää Nivean Lash Revolution Mascaraa yläripsiin ja jätä alaripset kokonaan meikkaamatta. Lopputulos on ihanan raikas ja tyttömäinen ja se sopii erinomaisesti ihanaksi kesämeikiksi nuorelle naiselle!\nSuurten ulkonevien silmien meikkaaminen\nMinulla on suuret, ulkonevat vihreät silmät. Kertoisitko, kuinka silmämeikki tulisi tehdä, että saisin häivytettyä hiukan "mulkosilmäkatsetta"? Kiitos.\nMoi! Suurille silmille sopiva meikki on todella helppo tehdä! Levitä yksi tumma luomiväri sävy koko liikkuvalle luomelle ja häivytä pehmeäksi kohti kulmakarvaa. Tee leveä rajaus ripsien tyveen Eye Line & Design kynällä ja pehmennä rajausta kynän toisessa päässä olevalla kumimaisella sivellinosalla. Tärkeää on, että meikki on tummasävyinen, jotta se häivyttää ulkonevaa ja suurta silmänmallia. Tee meikistä kuitenkin utuinen ja pehmeästi häivytetty, niin se sopii sinulle sekä päivä että iltameikkiin sopivaksi.\nKasvot pyöreämmäksi, kurittomille hiuksille apua\nTerve! Olen 12-vuotias tyttö ja haluaisin kysyä, miten saisin kasvoistani pyöreämmän näköiset? Ja miten saisin luonnonkiharat hiukseni pysymään aisoissa koko päivän (hiuslakka ei auta)? Ja miten voisin korostaa ruskeita silmiäni, kun en voi käyttää niissä mitään tummaa, kun ihoni on niin vaalea?.\nLisäksi haluaisin tietää, miten saisin mustapäät pois? Ja onko minulla rasvoittuva vai sekaiho, kun se rasvoittuu päivän mittaan ja mustapäitä on nenässä ja leuassa ja nenänpielissä?\nMoikka! Aloitetaanpas meikkikysymyksistäsi. Saat kasvoille tyttömäistä pyöreyttä, kun levität poskipunan poskipäille, pehmeäksi ja hieman pallomaiseksi. Valitse vaalean roosa sävy, esimerkiksi Stay Real Blush 01 Shades of Rose. Muista kuitenkin häivyttää hyvin, ettei poskista tule liian nukkemaiset ja meikatun näköiset.\nKoska olet nuori 12-vuotias, sinulle riittää päivämeikiksi hyvin kevyt sipaisu puuteria, poskipuna, ripsari ja huulikiilto. Älä turhaan meikkaa silmiäsi liikaa, vaan anna vaalean lumikkimaisen ihosi loistaa. Tee meikistä raikas ja luonnollinen. Se sopii nuorelle ja erityisesti vaalealle iholle.\nLuonnonkiharaan tukkaan sinun kannattaa kokeilla muotovaahtoa ja jättää se kuivumaan sellaisenaan. Hiuslakka kuivattaa käkkärää tukkaa, joten vaahto ja hiusvahat toimivat tukallesi paremmin. Puristele kihara kohdilleen ja anna olla. Älä harjaa tai kampaa.\nIhotyyppisi on varmaankin normaali sekaiho. Päivittäinen puhdistus aamuin illoin on sinulle riittävä, samoin kosteusvoide aamulla ja illalla. Mustapäät kuuluvat ikääsi eivätkä varmasti vaivaa kovin kauaa.\nKun katsot peiliin, näet kauniin nuoren naisen. Muista olla iloinen elämän pienistä asioista ja siitä että naisena saat kaunistaa itseäsi meikeillä ja tukkajutuilla. Se on meidän tyttöjen ihana etuoikeus! Siinä se itsetunto nousee ihan kohisten, tsemppiä!\nMeikki roikkuville luomille\nHei! Minulla on aika pienet silmät, mutta haasteellisempana pidän roikkuvia yläluomiani. Selkeää luomivakoa luomissani ei ole, joten koen luomivärin levityksen hankalaksi. Tulisiko minun valita mieluummin vaalea vai tumma luomiväri? Silmäni väri on vihreään taittuva harmaa.\nHei! Laskeutuvat ja raskaat luomet kaipaavat kaverikseen tummia mattapintaisia luomivärisävyjä. Kokeile tummaa harmaata, suklaanruskeaa tai mustaa, siis neutraaleja perussävyjä.\nLevitä yksi sävy koko liikkuvalle luomelle ja levitä väri myös roikkuvan kohdan yli. Kun katsot suoraan peiliin, pitää tummaa luomiväriä näkyä myös kulmakarvan alapuolella. Häivytä lopuksi silmämeikki pehmeäksi toisella mattapintaisella sävyllä, esim. vaaleammalla harmaalla tai ruskealla. Rajaus saa myös olla vahva ja leveäkin. Ripsivärin voit jättää alaripsistä kokonaan pois. Testaa!


Koirien keltainen varoitusrusetti käyttöön Ruotsissa - Ulkomaat - Helsingin Sanomat\nKun koiran talutushihnassa on keltainen rusetti, se kannattaa jättää rauhaan. "Koiralla voi olla juoksuaika, tai se voi olla jotenkin sairas", Ruotsin Bålstassa asuva koirakouluttaja Maria Ahola opastaa.\nAhola levittää Ruotsissa keltaisen rusetin liikettä koirien ja ihmisten parhaaksi.\nYhdysvalloissa on jo hänen mukaansa käytössä DINOS, Dogs in Need of Space -merkintä, Ruotsin radion suomenkielinen toimitus kertoo. Joillakin koirilla on peitto, jossa kehotetaan pitämään etäisyyttä.\nAjatuksena on viestiä ihmisille, että kaikkia koiria ei pidä mennä silittämään. Rusetti ei silti tee koirasta vaarallista, Ahola sanoo.\nHänen omalla Saga-koirallaan on rusetti hihnassaan, koska se "hermostuu helposti" muiden koirien lähellä.


Dicken otti varman voiton HC Tallinnista – Käsipallon SM-liiga\n19.12.2021 /in Ottelut 2021-22 /by\nLauantaina maukkaan voiton HIFK:sta ottanut HC Tallinn joutui taipumaan viikonlopun toisessa Helsingin-ottelussaan Dickenille selkein numeroin.\nDicken otti sunnuntain alkuiltapäivän ottelussa tahtipuikon haltuunsa heti alussa. HC Tallinn roikkui mukana, mutta kotijoukkueen johto kasvoi tasaisesti ja eroa tauolla oli jo kahdeksan maalia Dickenin eduksi.\nToisen jakson alussa HC Tallinn pääsi hiukan kaventamaan, mutta Dicken piti asemistaan kiinni varmasti, eikä päästänyt vierailijaa kuutta maalia lähemmäs missään vaiheessa. Ottelun loppu edettiin varsin tasaisesti ja Dicken varmisteli voittonsa lopulta varsin helposti.\nDickenin päävalmentaja Björn Monnberg oli tyytyväinen vuoden päätöskamppailuun.\n– Hyvin keräsimme energiaa viimeiseen otteluun ja otimme selkeän voiton, siihen olen tyytyväinen, Monnberg kireytti.\nHC Tallinnin päävalmentaja Bo Ǿstergaard manasi ennen kaikkea puolustuspelaamista.\n– Loimme tarvittavan määrän paikkoja, mutta emme olleet teräviä tänään. Puolustus oli huono, emme pelanneet sen osalta hyvin, mutta hyökkäys oli parempaa. Vastustajan maalivahdit saivat liikaa torjuntoja, mutta kyse on myös siitä, että pelasimme kahtena päivänä peräkkäin, tanskalainen pohti.\nOttelun parhaan pelaajan tittelin vei 11 maalia heittänyt Dickenin Max Granlund.\n– Hyökkäyspelin osalta hyvä ottelu. Meillä oli vähän liian kiire toisella jaksolla, mutta tämä oli hyvä ottelu ennen vuodenvaihdetta. Jos ajattelee edellisiä otteluitamme, nostimme mielestäni tasoamme aika lailla, Granlund sanoi.\nDicken – HC Tallinn 39-28 (20-12)\nDicken: Max Granlund 11, Thomas Hollfast 8 (3), Benny Broman 8, Casimir von Knorring 4, Armi Pärt 4, Filip Söderlund 2, Joacim Broman 2\nHC Tallinn: Kaspar Lees 6, Oleksii Shcherbak 5, Jürgen Rooba 5, Kalev Kütt 3, Markus Oliver Mädo 2 (1), Karl Kramm 2, Marius Aleksejev 2, Martti Viitkar 1, Karmo Harju 1, Uladzislau Barylau 1\nKaspar Lees HC Tallinn 2\nDicken: Santeri Hakkarainen 1 x 2 min\nHC Tallinn: Kaspar Lees 1 x 2 min, Martti Viitkar 1 x 2 min, Oleksii Shcherbak 1 x 2 min\nBK-46 otti komean voiton Cocksista 22.12. aikataulutettu SIF-BK-46 siirtyy


2017-01-25 Trump rajoittamassa matujen tuloa Afrikasta ja Lähi-idästä UmmaGumma\nKirjoittaja Aihe: 2017-01-25 Trump rajoittamassa matujen tuloa Afrikasta ja Lähi-idästä (Luettu 59365 kertaa)\n« Vastaus #240 : 26.06.2017, 18:13:06 »\nOnhan tässä maailmassa vielä oikeudenmukaisuuttakin jäljellä!\n« Vastaus #241 : 29.06.2017, 11:48:40 »\nUudet viisumisäännöt tulevat voimaan tänään. Ulkoministeriö vaatii uusilta jemeniläisiltä, iranilaisilta, libyalaisilta, somalialaisilta, sudanilaisilta ja syyrialaisilta viisumin hakijoilta todistetta siitä, että heillä on Yhdysvalloissa vanhempi, puoliso, lapsi, sisarus, vävy tai miniä. Myös virallisen ja dokumentoidun liikesuhteen avulla voi saada viisumin.\nEsimerkiksi mummo tai serkku eivät ole riittävän läheisiä sukulaisia. Määräys koskee Jemeniä, Irania, Libyaa, Somaliaa, Sudania ja Syyriaa sekä kaikkia pakolaisia.\nPresidentti Donald Trumpin hallinto vaatii jatkossa kuudesta muslimienemmistöisestä maasta tulevilta viisuminhakijoilta ja kaikista maista tulevilta pakolaisilta läheistä perhe- tai liikesuhdetta Yhdysvaltoihin, kertovat uutistoimistot AP ja Reuters.\nJo hyväksyttyjä viisumeja ei peruta, mutta ulkoministeriö vaatii uusilta jemeniläisiltä, iranilaisilta, libyalaisilta, somalialaisilta, sudanilaisilta ja syyrialaisilta hakijoilta todistetta siitä, että heillä on Yhdysvalloissa vanhempi, puoliso, lapsi, sisarus, vävy tai miniä.\nOhjeet tulevat voimaan tänään torstaina. Ohjeista on kerrottu uutistoimistojen näkemässä viestissä, joka on lähetetty kaikkiin Yhdysvaltain edustustoihin ja konsulaatteihin myöhään keskiviikkona. Isovanhempia, lapsenlapsia, setiä, tätejä, serkkuja tai muita perheenjäseniä ei pidetä riittävän läheisinä sukulaisina.\n« Vastaus #242 : 05.12.2017, 05:05:56 »\nYhdysvaltain korkein oikeus on päättänyt, että presidentti Donald Trumpin asettama maahantulokielto voi tulla voimaan kokonaisuudessaan.\nKiellon uusin versio koskee kahdeksan maan kansalaisia, joista kuusi on muslimienemmistöisiä maita.\nAlemmat oikeusasteet olivat jäädyttäneet kiellon voimaantulon.\nSitten vielä väittävät, ettei Trump saa mitään aikaiseksi. Aika monta muslimimaata tuosta kuitenkin vielä puuttuu.\nJiM and Supernuiva like this\n« Vastaus #243 : 05.12.2017, 23:09:45 »\n^Eivätkä edes kantasuomalaiset saa marssia USA:han vapaasti. Eikä maahantulon vapautta ollut edes demokraattipresidenttien aikaan.\nTämä näkökulma on aika usein unohdettu keskustelussa.\n« Vastaus #244 : 10.12.2017, 19:17:48 »\nTrump rajoittaa ja rajoittaa... Montakohan pakolaista muuten ottaa tämän aivovammaisen uusi ystävämaa ISRAELI?\nJoku puhui jopa yli sadasta vuosittain mutta varmaankin on vahvasti yliarvioitu.\n« Vastaus #245 : 12.12.2017, 20:33:44 »\nTrump haluaa ketjumaahanmuuton (eli perheenyhdistämisten) lopettamista uusimman New Yorkin muslimi-iskun jälkeen.\nDonald Trump haluaa uusia maahanmuuton rajoituksia New Yorkin epäonnistuneen attentaatin jälkeen\nMaanantaina tapahtui räjähdys bussiasemalla Manhattanilla, jossa haavoittui epäillyn lisäksi kolme henkilöä. Bangladeshistä lähtöisin oleva epäilty on pidätetty. Donald Trump reagoi tapaukseen ja hän sanoi toivovansa, että kongressi "lopettaa ketjumaahanmuuton".\nLe Figaro 12.12.2107 juttu ranskaksi\nBangladeshistä lähtöisin oleva mies, joka oli ilmeisesti ottanut innoitusta jihadisteilta, räjäytti maanantaina omatekoisen pommin Times Squaren metrotunnelissa haavoittaen kolmea. Tämä uusin isku New Yorkissa, lokakuun lopussa tehdyn autoiskun jälkeen, sai Donald Trumpin vaatimaan uusia maahanmuuttorajoituksia.\nTrump: "Ketjumaahanmuutto tulee lopettaa"\nTämä on kolmas attentaatti New Yorkissa syyskuun 2016 jälkeen. Kaupunki on säästynyt kauan Eurooppaa ravisuttaneelta jihadistien iskuaallolta. Tämän iskun suoritti maahanmuuttaja. Myös Manhattanilla 31. lokakuuta autolla iskun tehnyt uzbekki oli maahanmuuttaja. Iskussa kuoli 8 ja 12 haavoittui. Nämä tapahtumat ovat saaneet Donald Trumpin vaatimaan uusia rajoituksia USA:n maahanmuuttopolitiikkaan.\nTämä hyökkäys "osoittaa taas kerran, että kongressin tulee pikaisesti äänestää lakiuudistuksista amerikkalaisten suojelemiseksi", ilmoitti presidentti, joka on jo kieltänyt maahantulon 7 maan - pääosin muslimimaita - kansalaisilta. Bangladesh ei kuulu näihin maihin. "Kongressin on lopetettava ketjumaahanmuutto", painotti Trump viitaten perheenyhdistämisviisumeihin, jollainen oli mahdollistanut Ullahin [iskun tekijä] tulon USA:han. Valkoisen talon tiedottaja Sarah Huckabee Sandersin mukaan epäilty Ullah oli tullut USA:han vuonna 2011 Obaman hallinnon aikaan. Donald Trump toisti maanantaina, että terroritekojen tekijät ansaitsevat "kaikkein kovimmat rangaistukset", mukaan lukien kuolemantuomion eräissä tapauksissa.\nEivätpä ole poliitikot puhuneet täällä (esim. Turun tapauksen jälkeen), että pitäisi pikaisesti tehdä lakiuudistuksia suomalaisten suojelemiseksi. Trendikin näyttää poliittisessa kentässä olleen potentiaalisten terroristien viihtyvyyden parantaminen, ja uusien palvelujen avaaminen ja kehittäminen. Kovista rangaistuksista ei ole ollut puhettakaan. Trumpin haukkumiseen aikaa on kyllä laajalti riittänyt. Aika hölmöä sakkia ne, jotka noita äänestää valtaan.\n« Vastaus #246 : 12.12.2017, 21:13:29 »\nLainaus käyttäjältä: Vartiotorni - 10.12.2017, 19:17:48\nIsraelhan on ottanut historiansa aikana valtavia määriä pakolaisia vastaan...\n« Vastaus #247 : 13.12.2017, 00:28:02 »\nLainaus käyttäjältä: DuPont - 12.12.2017, 21:13:29\nKohta kaiketi pakolaisia tulee Israeliin jostain mainitsemattomasta syystä myös Länsi-Euroopasta ja esimerkiksi Ruotsista.\n« Vastaus #248 : 06.01.2018, 02:39:46 »\nLainaus käyttäjältä: Fincum - 02.03.2016, 10:00:52\nKansainvälisen oikeuden akatemiaprofessori Martti Koskenniemi keskustelee siitä mitkä kansainväliset sopimukset säätelevät pakolaisten ja pakolaiseksi hakeutuvien ihmisten kohtelua EU-maissa. Toimittajana on Maija Elonheimo\nKuten arvata saattoi, Koskenniemi sekoitti välillä selostamansa sopimusten velvoitteet omiin mielipiteisiinsä. Esitti pokkana, että kansainvälisten sopimusten mukaan EU:n olisi heti pakolaiskriisin alussa pitänyt perustaa hotspotit ulkorajoille ja ryhtyä jakamaan turvapaikanhakijoita jäsenmaihin kiintiökaavan perusteella. Toimittaja kysäisi, että eikös niiden sopimusten velvoitteiden mukaan voisi yhtä lailla järjestää turvapaikanhakijoille paikat pakolaisleireillä ja palauttaa heidät sinne. Koskenniemi ei sentään valehdellut, vaan totesi, että näinhän se on.\nKoskenniemi myös myönsi, että esim. maahanmuuttajien sosiaaliturvan taso on poliittinen kysymys, eikä johdettavissa sopimuksista.\nSauli Niinistö on varmaan tuona päivänä jättänyt Hesarin lukematta kun väittää aivan höpöhöpöjä että rajoille ei voi pysäyttää ihmisiä.\n« Vastaus #249 : 06.01.2018, 02:53:26 »\n...ja nyt on mitta sielläkin tullut täyteen ja aikoo poistaa maasta arviolta 60000 lontijaa joko hyvällä tai pahalla.\n« Vastaus #250 : 03.03.2018, 13:19:22 »\nTämä keissi on ollut jo pidempään päällä, mutta on ilmeisesti jäänyt suuremmilta osin pimentoon. Tällä kertaa asiaan tarttuu kristillinen uutissaitti. Saa nähdä taipuuko jenkit/itävaltalaiset painostuksen alla.\n100 Iranian Christians Facing Deportation From Austria After the US Rejects Asylum\nSome 100 mostly Christian Iranians stranded in Austria face imminent deportation back to Iran where they could face detention, torture, and even death after the United States rejected their asylum applications, rights activists told BosNewsLife Thursday, March 1.\nThe Christians expected entry to the U.S. under decades-old legislation and a humanitarian program that allows members of persecuted Iranian minorities to enter the United States through a processing center in Vienna.\nBut U.S. President Donald Trump is reluctant to allow migrants and refugees from Iran to enter the country, BosNewsLife learned.\nThe State Department revoked their permission, though the U.S. government reportedly encouraged them to come to Vienna more than a year ago. Christians spent their funds, including life-savings, for the trip, according to rights activists familiar with the case.\nMany in the group are living in Austrian shelters after running out of money for other accommodations during their yearlong layover in the Alpine country, aid workers said.\nDEPORTATION WITHIN WEEK?\n"The Christian refugees, many of whom can recount stories of the discrimination and persecution they have experienced at the hands of Iranian authorities, now have less than a week to leave Austria," confirmed advocacy group Barnabas Fund in a statement to BosNewsLife. "The decision by the Trump administration to reject the applicants – and to seemingly shut down the entire programme – is a betrayal of Iranian Christian refugees," and "an insult" to the "Christian and humanitarian heritage" of the United States, the group added.\nSeveral Democrat and Republican Congressmen have written to U.S. Vice President Mike Pence, a Christian, to intervene “on behalf of a small group of suffering Middle Eastern religious minorities seeking refuge from Iran’s repressive regime”.\nWhile mostly Christian, the group of 100 in limbo in Vienna reportedly also includes members of the Baha'i faith, who have complained of arrest, torture, beatings, and other forms of severe punishment in Iran for decades.\nRights activists fear the group faces prison in Iran as punishment for attempts to seek asylum in the United States. Former Muslims embracing Christianity could also be executed on charges of "apostasy," the word used for abandoning Islam, in the strict Islamic nation.\nThere was no indication late Thursday, March 1, that Austria would grant the Christian Iranians asylum as the European Union member state experiences political upheaval. The Austrian People's Party recently formed a ruling coalition with the anti-migration and far-right Freedom Party, making Austria the only country in western Europe with a far-right presence in government.\nAt age 31, Sebastian Kurz became the world's youngest head of government when he was sworn in as federal chancellor in December last year.\n« Vastaus #251 : 03.03.2018, 13:40:08 »\nLainaus käyttäjältä: Lady Deadpool - 03.03.2018, 13:19:22\nYmmärrän tuon niin, että eivät ole hakeneet turvapaikkaa Itävallasta vaan odottavat pääsevänsä Yhdysvaltoihin jonkinlaisina kiintiöpakolaisina, ennen kuin viisuminsa vanhenevat. Tästä sitten syytetään propagandassa Itävallan "äärioikeistolaista" hallitusta. Mikäänhän ei estä heitä hakemasta turvapaikkaa Itävallasta normaalilla tavalla.\nämpee, Skeptikko and Ju55i like this\n« Vastaus #252 : 03.03.2018, 13:52:19 »\nIranin kristittyjä on autettava.\n« Vastaus #253 : 23.09.2018, 16:18:31 »\nIhan järkevää, Suomessakin pitäisi estää Kela-peräinen maahanmuutto.\nakez, MiljonääriPlayboy, Eino P. Keravalta and 1 other like this\n« Vastaus #254 : 23.05.2020, 20:15:52 »\nLainaus käyttäjältä: Roope - 29.01.2017, 14:17:52\nYle on kirjoittanut Trumpin päätökseen viitaten "muslimikiellosta" ja Helsingin Sanomat "pakolaiskiellosta", jotka molemmat ovat tietoisen valheellisia ja tahallisen propagandistisia ilmauksia.\nSamoin Suomen ulkomaankauppa- ja kehitysministeri Kai Mykkänen on kiirehtinyt twiittaamaan "pakolaisten syrjinnästä uskonnon perusteella", jota "Suomi ja EU eivät aio eikä niiden pidä missään olosuhteissa tehdä". Ministeri ei täsmentänyt, millä tavalla Yhdysvallat nyt syrjii pakolaisia uskonnon perusteella.\nEdelleen muutama päivä sitten Steve Bannonia käsittelevässä propagandadokkarissa otettiin pariinkin kertaan esille faktana "muslimien maahantulokielto", jollaista ei siis ole koskaan ollut.\natella likes this\nSivu luotiin 0.041 sekunnissa. 30 kyselyä tietokannasta.


Elon Musk esitteli toimivaa Neuralink-laitetta Gertrude-sian aivoissa, tavoitteena StarCraftin pelaaminen ilman käsiä - AfterDawn\nAfterDawn > Uutiset > Elon Musk esitteli toimivaa Neuralink-laitetta Gertrude-sian aivoissa, tavoitteena StarCraftin pelaaminen ilman käsiä\nKirjoittaja Matti Vähäkainu @ 29.8.2020 17:45 Kommentteja (2)\nElon Musk ja Neuralink järjestivät viime yönä Suomen aikaa lehdistötilaisuuden, jossa kerrottiin aivojen ja tietokoneiden välisen rajapinnan kehitystyöstä. Käytännössä tapahtuman tarkoitus oli rekrytoida uusia osaajia firmaan, mutta erityisesti tunnin mittainen Q&A-sessio tuotti mielenkiintoisia vastauksia.\nLavalla Elon Musk esitteli ensin toimivaa Neuralink-laitetta ja sen toimintaa näytöltä, jossa Gertrude-sian aivotoimintaa mitattiin elektrodien avulla. Nyt laitteelle haetaan jo halukkaita vastaanottajia ihmisistä.\nItse laite on nykyisin noin suuren kolikon kokoinen ja sisältää peräti 1024 säiettä, joilla elektrodit "neulotaan" aivokuoreen. Se käyttää Bluetooth LE:tä siirtääkseen datan kalloon sijoitetusta kolikosta älypuhelimeen. Laittteen lataaminen tapahtuu langattomasti.\nOperaatio laitteen sijoittaimiseen tapahtuu robotilla alle tunnissa eikä vaadi nukuttamista.\nLaitteen lupaukset ovat alussa pääasiassa terveydessä, ja se voi potentiaalisesti tuoda takaisin esimerkiksi näön tai kyvyn kävellä. Myöhemmin elektrodeja voidaan sijoittaa syvemmälle aivoihin, jolla voidaan vaikuttaa vaikkapa depressioon.\nPelkästään lääketieteen käytössä laite voi olla mullistava, josta syystä Yhdysvaltain hallinto onkin antanut sille nk. mullistavan laitteen tittelin, joka helpottaa kehitystyötä. Tämän lisäksi erityisesti lähetyksen päätteeksi pidetyssä kysy ja vastaa -tuokiossa selvisi muitakin asioita.\nNeuralinkin johtavat tutkijat pitivät hyvänä tavoitteena mm. sitä, että laitteen avulla neliraaja-amputoitu pystyisi pelaamaan StarCraft-tietokonepeliä, joka tunnetaan erityisen sorminäppäryyttä vaativana tehtävänä.\nMyös vakavempiin kysymyksiin löytyi vastauksia. Elektrodisäikeiden paksuudeksi kerrottin tällä hetkellä 5 mikronia, eli noin 20 kertaa ihmishiusta ohuempia, ja Muskin mukaan alle mikroniin voidaan päästä.\nTärkein kysymys oli kuitenkin tietenkin, että pystyykö implantin avulla ajatuksen voimalla kutsumaan Teslan luokseen, johon vastaus oli ehdoton kyllä. Telepaattinen Teslan ohjaaminen on vieläpä Muskin mukaan erittäin simppeli toimi.\nTägit: Elon Musk Neuralink\n<Diili: Roomban ja Neaton roboimureita tarjouksessa >Netflix Free julkaistiin - katso Netflixin omia leffoja, ilmaiseksi ja laillisesti\nTuohon kun yhdistetään muitakin jänniä ominaisuuksia, kuten esmes käyttäjän etähallinta niin... Kaksisuuntainen toiminta tuohon takuulla sisältyy, tulevaisuuden sovellusten varalle ;)\nEntä kun akkuun tulee vikatila ja se sanoo pään sisässä poks, litium-akuilla kun on joskus sellainen ikävä ominaisuus. tai tuollainen jopa valjastetaan pelotteeksi, teet jotakin väärin niin joku saattaa räjäyttää etänä pään.\nKaksisuuntaisesta mielialahäiriöstä kärsivän tai sitä itsessään epäilevän on aina viisasta lähipäivien tai -viikkojen aikana kääntyä psykiatrin tai mielenterveystoimiston puoleen.\n-Vähintääkin siinä vaiheessa, kun on estetty pääsemästä lataukseen.\n-Se on useimmiten fyysisesti kirjoitettu jo tehtaalla kortille, mutta sitä voi myös vaihtaa ohjelmallisesti jälkikäteen.\n-Osoite koostuu kuudesta kaksinumeroisesta heksadesimaalisesta luvusta, joista kolme ensimmäistä on valmistajan itselleen varaama etuliite ja kolme jälkimmäistä on juokseva sarjanumero.\nViestiä on muokattu sen lähettämisen jälkeen. Viestiä on muokattu viimeksi 31.8.2020 @ 07:37


Toivottoman oivallista!: Ensilumen taika - Remujen aika\nEnsilumen taika - Remujen aika\n"Äiti, tuu kattomaan! Yöllä on satanu lunta!" Tämä riemunkiljahdus on kuulunut varmasti monessa lapsiperheessä viime päivinä. Me heräsimme lauantaiaamuna tuohon innostuneeseen ääneen, eikä poikia tarvinut houkutella ulos - hyvä, että ehtivät ensin aamupalan syödä! Hento, valkoinen lumipeite muutti maiseman hetkessä taianomaiseksi ja iltapäivällä pilkahdellut aurinko lisäsi talviasuun pukeutuneen pihan loistoa - niin kaunista!\nIsoveikka pyöritteli pieniä lumipalloja ja rakensi niistä karhujen linnaa. Pikkuveli halusi rakentaa perinteisen lumiukon porkkananenineen. Enkeleitäkin ilmestyi talven ensimmäiselle hennolle hangelle ja puista oli hauska pudotella lunta. Lumi on joka vuosi yhtä suuri ihme lapsille ja tuo kieltämättä valoa myös marraskuun harmaudessa tarponeen aikuisen arkeen.\nVirallisen talven aloituksen kunniaksi puettiin päälle uudet, blogiyhteistyön merkeissä testiin saadut Remun toppavaatteet, joita esittelin aiemmin syksyllä blogissa (asusteet ovat Reiman ja Jonathanin).\nEkaluokkalaisella isoveikalla on Remun musta toppatakki ja erikoisvahvat SuperRemu mustat, vyötärömalliset toppahousut. Molemmat ovat kokoa 140 cm ja pojalla pituutta noin 136 cm. Nelivuotiaan pikkuveikan haalarin vaihdoimme sovituskuvien jälkeen varmuuden vuoksi kokoa suuremmaksi eli näissä kuvissa on 122 cm haalari ja kuopuksella on pituutta jo noin 116 cm. Riittää sitten varmasti koko talveksi kasvupyrähdyksen keskellä, eikä ole kuitenkaan liian suuri leikkiessä.\nIsoveikka tykkäsi kovasti mustasta, muhkeasta ja simppelin mallisesta talviasustaan, jota voi halutessa asustaa värikkäästi tai vaikkapa harmaalla mielen mukaan. Liukasvuorinen takki sujahti vaivatta ylle ja reilu vetoketju kulkee kiitettävän sujuvasti. Kovaa kulutusta kestävät (>100 000) ja vedenpitävät (10 000) housut pitivät sisähousut kuivina, vaikka poika leikki koko päivän polvillaan märässä lumessa. Plussaa lahkeiden lumilukkojen juuri sopivasta istuvuudesta pojan suosikkikenkien Kuomien päälle.\nPikkuveikan muhkea ja upean värikäs haalari erottuu hienosti talvisessa maisemassa ja on helppo seurata, missä pieni lumipeuhaaja kulloinkin kulkee. Haalari oli lapsen helppo itse pukea ja reilut lahkeensuut on pientenkin käsien melko helppo saada itse kenkien päälle. Kuminauhasta valmistetut, erittäin joustavat jalkalenkit poika sai itse paikoilleen ja lenkit pysyivät paikoillaan koko ulkoilun ajan. Nähtäväksi jää, miten kuminauhalenkki kestää käytössä silikonilenkkiin verrattuna. Kuiva poika kuoriutui alaosastaan saumateipatun haalarin (vesipilari 10 000) sisältä koko päivän lumileikkien jälkeen ja haalarin vahva ja liukaspintainen alaosa (kulutuksen kesto > 100 000) hylki kiitettävästi myös irtolunta ja likaa.\nNäitä Remun toiminnallisia ja erittäin hengittäviä (>6000) talvivaatteita on helpointa hankkia Travallen omasta verkkokaupasta, jossa on tosi nopea 1-3 päivän toimitusaika. Huomionarvoista on myös, että Tamperelaisen Travallen tuotteet ovat suurimmaksi osaksi suomalaisia ja ne ommellaan Virossa.\nJoko te olette päässeet lumileikkeihin? Onko talven topat otettu käyttöön? Entä mikä on talven toppaväri nro 1?\nLumista marraskuun viimeistä viikkoa toivotellen,\nLähettänyt Unknown klo 11.34\nTunnisteet: ensilumi, haalari, lumileikit, lumiukko, remu, superremu, talvihaalari, talvitakki, toppatakki, travalle\nAnonyymi 23. marraskuuta 2015 klo 18.21\nNo meillä ei ole lunta. Joku pieni valkea aavistus voi jossain kohti olla. ja sääennuste on kyllä masentava: Keskiviikkona ollaan jo reilusti plussalla ja vesisadetta taas vaihteeksi luvassa. Viikonloppuna näyttää lämpimiä asteita jo aika monessa paikassa. Plääh. Haluan talven. heti oli kivempi sää tänään, kun oli pakkasta. vaikkei sitä lunta ollutkaan, mutta olen kyllästynyt vesisateeseen.\nToivottoman oivallista! bloggari 24. marraskuuta 2015 klo 22.27\nVäliaikaista tämä pikkupakkanen ja hento, valkoinen kuorrute on täälläkin. Lähipäivinä on luvattu jopa 6 astetta lämmintä!\nMeillä on ollut harvinaisen aurinkoinen ja kuiva syksy ihan viimeaikoja lukuunottamatta, joten itse en ole vielä ehtinyt tuskastua vesisateisiin. Mutta tarkistetaanpa tilanne uudelleen vaikka viikon päästä...\nKyllä se lumi ja oikea talvi sieltä vielä tulevat - nykyisin vain yhä useammin vasta tammikuun puolella? Tsemppiä talven odotteluun!\nToppavinkkejä viikonloppuun ja isänpäiväsuunnitelm...\nAikuisopiskelijaksi ryhtyvän aatoksia


Personal Training Aloituspaketti kahdelle - Jaakko Savolahti Personal TrainingJaakko Savolahti Personal Training\nPersonal Training Aloituspaketti kahdelle\nPariskunnille ja kaveruksille voi olla miellyttävää ja motivoivaa harjoitella yhdessä. Voitte tulla valmennukseen kahdestaan, jolloin aloituspaketti kahdelle on erittäin toimiva vaihtoehto.\nPareille ja kavereille tarkoitetussa aloituspaketissa on sama sisältö kuin tavallisessa aloituspaketissa, mutta se on kestoltaan hieman pidempi ja hinta per henkilö matalampi.\nTeemme ensimmäiseksi molemmille alkutestit, joiden avulla selvitämme nopeasti ja kattavasti liikkumisenne nykytilan. Testin avulla tiedämme mitkä ovat liikkumisenne toimivat alueet ja mitkä heikoimmat lenkit. Se kertoo mitä harjoitteita ja liikkeitä ei kannata tehdä ja mitä tulisi tehdä. Näin saamme tarvittavat lähtötiedot teille molemmille yksilöllisen ja toimivan harjoitteluohjelman luomiseksi.\nLiikkumisen heikkouksia vahvistamalla parannatte suorituskykyänne, vähennät kipuja ja kolotuksianne sekä pienennätte loukkaantumisriskiänne.\nEsitietokysymysten, alkutestin ja keskustelumme pohjalta laadin tarpeitanne vastaavat yksilölliset harjoitteluohjelmat. Ohjelmat laaditaan siten, että voitte tehdä sen mieleisessänne paikassa, esimerkiksi kuntosalilla, kotona, mökillä tai ulkona.\nKäymme yhdessä ohjelman läpi ja varmistamme, että saatte oikeat ja turvalliset tekniikat haltuun. Näin pidämme huolen siitä, että harjoitukset tekevät tehtävänsä, eli vahvistavat havaittuja ongelmakohtia ja pääsette tavoitteisiinne mahdollisimman nopeasti.\nSaatte suullisen palautteen ja kirjallisen raportin testeistä, jotka kuvaavat liikkumisenne ja ryhtinne nykytilaa ja mitä se tarkoittaa liikunnan, urheilun ja yleisesti elämän kannalta\nSaatte nykytilaa parantavan harjoitusohjelman, jota noudattamalla vähennetään loukkaantumisriskiä ja parannetaan liikkumisen laatua sekä lisätään suorituskykyä\nSaatte laadukasta valmennusta ohjelman toteuttamiseen ja liikkeiden tekemiseen hyvällä ja turvallisella tekniikalla, jotta harjoitukset oikeasti vaikuttavat sinne minne on tarkoitus\nPersonal Training Aloituspaketti kahdelle sisältää:\nAlkutestit molemmille (1,5 h):\nFunctional Movement Screen -testi\nRintakehän ja lantion asentoa kartoittavat testit\nKirjallisen raportin testien tuloksista\nAlkutestin perusteella tehdyt yksillöliset harjoitusohjelmat molemmille (arvo 150 € per ohjelma)\nHarjoitusohjelman läpikäymisen kuntosalilla (yhteensä 5 h Jonin valmentamana)\nAloituspaketin jälkeen voimme jatkaa kanssanne harjoittelua teidän halujen ja tarpeiden mukaan. Mitä useammin harjoittelette valmentajan kanssa, sitä paremmat tulokset saamme aikaiseksi.\nValmennamme Jonin kanssa mielellämme teitä kerran tai montakin kertaa viikossa. Minimissään suosittelen ottamaan vähintään kolme kertaustreeniä muutaman viikon sisään aloituspaketin päättymisestä. Näiden valmennuskertojen aikana kertaamme ohjelman liikkeitä ja mielellään otamme myös yhden tai kaksi treenimuotoista valmennusta, jossa teemme yhden päivän harjoituksen alusta loppuun treenaten ja valmentaen. Näin varmistatte, että saatte vietyä harjoitukset käytäntöön ja teette tekniikat hyvin, jolloin niistä saa kaiken tehon irti!\nJatkovalmennusten hinta pareille on 118 € / h.


Työelämätiistai: Elämää kesän jälkeen - oppiminen jatkukoon | Keuda.fi\nTyöelämätiistai: Elämää kesän jälkeen - oppiminen jatkukoon\nTapasin kesän aikana opiskelijaystäviä opiskeluajoilta, ja kovin eri tapaan ovat tiet meitä kuljettaneet. Osalle aikanaan opituista ajatus- ja toimintamalleista on edelleen hyötyä työelämässä, toisille taas aiemmin hankittu osaaminen ei enää riitä. Aika moni myös opiskelee työn ohessa.\nTyön murros edellyttää jatkuvaa oppimista\nMonelle uutta osaamista on karttunut opiskeluajan jälkeen työn opettaessa tai työkavereilta oppien. Joku on osallistunut lyhyempiin koulutuksiin ja seminaareihin. Olemassa olevaa osaamista on ehkä pitänyt syventää eli opiskella omaa alaa vähän lisää ja pidemmälle. Esimerkiksi jatkokouluttautua tai kehittää liiketoimintaa. Joskus osaaminen on käynyt tarpeettomaksi maailman muuttuessa ympärillä. Silloin on täytynyt opetella uusia asioita tai asioiden tekemistä uudella tavalla, joko töissä tai palaten koulunpenkille.\nOsaa meistä urapolku on kuljettanut alalle, jota ei opiskeluaikana voinut edes aavistaa tai jopa ammattiin, jota opiskeluaikana ei ole vielä ollut olemassakaan. Tällöin osaamisen syventäminen tai laajentaminen ei ole riittänyt, vaan on pitänyt siirtyä kokonaan toiselle osaamisalueelle. Silloin on tarvittu muuntokoulutusta tai uutta tutkintoa.\nTyöelämä on murroksessa ja muutos haastaa meitä uudistamaan ja uudistumaan niin yksilöinä kuin yhteiskunnan jäseninä. Tällä hetkellä työssä olevasta väestöstä suuren osan on kouluttauduttava uudelleen työelämän muuttuessa. Yhä useampi joutuu pohtimaan, miten esimerkiksi digitalisaatio tai kestävä kehitys vaikuttavat omaan tekemiseen.\nKoulutuksenjärjestäjien on uudistettava omia toimintatapojaan\nKeuda haluaa olla vahvasti mukana uudistamis- ja uudistumistyössä. Teemme yhdessä parhaamme, jotta tarjolla on parhaat edellytykset jatkuvaan oppimiseen ja oman osaamisen kehittämiseen työn ohessa. Siksi haastamme myös itsemme jatkuvaan oppimiseen ja uudistumiseen, jotta pystymme tarjoamaan saavutettavat, oikea-aikaiset, oikeasisältöiset ja osuvin menetelmin moderneissa oppimisympäristöissä tuotetut koulutuspalvelut. Osaamisen syventäjille ja jatkokouluttautujille on tarjolla ammatti- ja erikoisammattitutkintoja, uuteen ammattiin lähtijälle on tarjolla kattava tutkintovalikoima ja ketterämpään osaamisen tarpeeseen on tarjolla kansanopiston kursseja, täydennyskoulutusta tai Koulutuspalvelut oy:n palveluja, myös räätälöiden.\nLue Hennan aikaisempi juttu: Työelämätiistai: Kotviminen kunniaan – luova laiskottelu työelämässä | Keuda.fi


Viisi näkökulmaa Suomen korkeakouluopiskelijoihin -osallistu teematyöpajoihin 30.11., 2.12. tai 8.12. - Digivisio2030\nJärjestämme kolme samansisältöistä työpajaa teemalla Viisi näkökulmaa Suomen korkeakouluopiskelijoihin. Tervetuloa mukaan!\nDigivision kohderyhmä on poikkeuksellisen laaja. Se kattaa kaikkien Suomen korkeakoulujen kaikki opintoalat, tutkinto- ja avoimen opiskelijat, suoraan toiselta asteelta valmistuneet ja keski-ikäisenä alaa vaihtavat.\nKoska Digivisiossa halutaan palvella kaikkia näitä kohderyhmiä, olemme muodostaneet viitekehyksen opiskelijoiden tarpeiden ja kontekstien hahmottamiseen. Tämä työ toimii käyttäjäymmärryksen selkärankana.\nTarjoamme näkökulman suomalaisiin korkeakouluopiskelijoihin, kun heitä tarkastellaan yli korkeakoulurajojen.\nEsittelemme käyttäjäkeskeisen viitekehyksen, jonka kautta korkeakouluopiskelijoiden tarpeita voidaan jäsentää.\nLuomme empatiaa käyttäjäryhmiin todellisten opiskelijatarinoiden kautta.\nRakennamme yhteistä kieltä ja ajattelumallia opiskelijakeskeiseen kehitystyöhön.\nTyöpajojen ajankohdat (kaikissa sama sisältö):\n30.11. klo 9.00-11.00\n2.12. klo 13.00-15.00\n8.12. klo 9.00-11.00\nTyöpajat järjestetään etäyhteydellä Zoomissa ja ne ovat kaikille avoimia, maksuttomia tilaisuuksia. Liity mukaan tämän linkin kautta: https://cscfi.zoom.us/j/64714139603\nPäivän avaa Digivisio 2030 -projektista Jonna Piiroinen ja työn esittelevät Lauri Lukka ja Topias Tuomisto Solitalta.


Malli ollut valmiina jo pitkään ja oli toinen sarja johon rakensin maastoa. Muistan että ostin sarjan alkujaan figuurien rakentelua ja niiden maalaamisen treeniä varten mutta sitten tuli kasattua myös paketissa ollut moottoripyörä. Kuvista näkee että tuolloin ei mudan ja hiekan sun muun mallintaminen ollut hanskassa vielä hyvin mutta tämä malli on itselle sellainen jota tykkään aina vilkaista kaapista,sain sen aikanaan mielestäni mallikkaasti maaliin :)\nJasper Rauhanen 17.7.2013 22:46 Vastaa lainauksella\nHieno Diorama. Miten teit maaston mukavan näköinen?\nPhantomII 18.7.2013 10:39 Vastaa lainauksella\nKiva pikku dio, jossa fiilis on saatu aikaan minimaalisin elementein. Rakennussaraja on suorastaan legendaarinen.\nJanne Kortesoja 18.7.2013 14:27 Vastaa lainauksella\nstyroksialusta päälle muotoilin tien molemmin puolin hieman koholla olevat alueet kevytsilotemassalla. Mielestäni se ei oiken tälläiseen hyvin toimi, halkeilee helposti ja toimii paremmin varmaan juuri epätasaisuuksien tasoittamiseen. Noh, sain kuitenkin maastoa vähän koholle.\nMaalasin punaruskealla akryylimaalilla koko pinnan. Maali sellaista paksumpaa perus askartelumaalia. Sivelin erikeeper+vesi seosta alustaan ja sirottelin tiealueelle luonnonhiekkaa muutamia kerroksia ja vähän nurmikkoalueellekin.\nTietä maalasin maaliruiskulla ruskean eri sävyillä ja mielestäni se oli liian punertava joten kokeilin Light Yellow Ocra pigmenttia ja siitä tulee tuo kellertävä sävy.\nNurmikko alueet on tehty sirottelemalla erikeeper+vesi seoksen päälle kahta erilaista rautatiemalleihin käytettävää sirotetta. toinen on tummanvihreän eri sävyjä ja toisessa on vaalean ja kuivuneen ruohon sävyjä, tässä on seassa myös rakeita jotka taitaa olla korkista rouhittuja, niistä tulee tekstuuria. Näitä kun laitto sekaisin ja yksittäin niin tuli kivasti sävyltään vaihteleva maasto.\nKaksi kiveä on luonnosta poimittuja kiviä joita taisin vain hieman harmaalla harjata. Ja välistä pilkistävä "kasvi" on kans joku varpu jonka nyppäsin metästä.\nSivu ladattiin 26.9.2020 klo 14:49


sisarukset – Kuningasmaista Sooloilua\nKEIJO KOJOOTTI keekki keke keketsu\nOnni on oma pikkuinen pentu!\nTäytynyt tätä nimeä haudutella mielessään viikko. Siitä tulee nyt kuitenkin, kaikesta huolimatta, Keijo Kojootti. Se on vaan niin Keijo-Keketsu. Se on hassu, vähän hupsu ja hölmö. Se on sähäkkä lelun perään, se tykkää vetää. Ei oteta kaikkee niin vakavasti. Keijo-Kollie. Sitä voi myös kutsua KEEKKIKSI, eli niinku cheekiks. Siitä tulee suomenmestari, ainakin sen omassa maailmassaan. Se saa luulla olevansa paras, mestari.\nSärmä, sen pitäis olla nätti ja siisti. Sitä en voi tietää, mut ei se oo niin charmikas, että se osais kantaa tollasta nimeä. Se on rallittelija hupsu.\nLuksi. Kiva nimi, ois siisti ja erilainen, mutta jokin uuppuu nyt tälle koiralle. Se ois valonnopea, suunnittelin. Ehkä vielä joskus joku muu koirani!\nOltiin agilitytreeneissä torstaina. Keijo oli ihan kivasti siellä – kovasti olisi kuulemma halunnut mun luokseni, kun olin itse kouluttamassa ja pentu oli viihdyttämässä niitä, jotka eivät treenanneet. Kokeiltiin Keijon kanssa putkea ja hienostihan pieni pentu sinne upposi ja tuli reippaasti lelu suussa ulos sieltä!\nVähän leikittiin vielä ja sitten tulikin jo ihan superväsy!\nJatkoryhmän kanssa treenattiin tällaista rataa. Soololle vaikein oli keppikulma (sisäkautta helppo, mutta kun yritin ”ulkokautta”, niin ei onnistukaan helposti). Toinen vaikea kohta oli seiskahyppy, jonne olisi pitänyt irrota. Tästä palkkailtiin apparin kanssa.\nKäytiin myös konffassa kaverini Hennan kanssa, jolla oli Emmi -koira mukana. Keijo sai Emmi-koiruudelta hienon prinsessapannan lainaan pentuajaksi! <3 Emmillä on kuulemma 15 erilaista pantaa, joten ei tarvitse tuota. Mä en tajua, miten ihmiset ostaa niitä noin paljon!? Ihan fiksutkin vielä.. Mulla on koirille vaan yhdet pannat, yhdet valjaat, ehkä kaks hihnaa.. Pentu sai osakseen ihan hurjasti ihailuja ja mun onnekseni se siellä pääasiassa olikin ihan reippaasti ihmisjoukossa! Kaikki on kivaa edelleenkin.\nSunnuntaina päästiin moikkaamaan pennun Nessa -siskoa, mukaan penturiehuntoihin tuli myös Ilona Halti -pennun kanssa, joka on pariviikkoa näitä pentuja vanhempi. Se olikin hurjan iso, verrattuna noihin meidän pienokaisiin! Ei kai ne kasva noin nopeasti, eihän?\nOli ihan superkivaa. Pennut jaksoivat ihmeen pitkään riekkua, mutta pikkuinen kyllä simahti samantien autoon päästyään ja kotonakin nukkui reporankana muutaman tunnin putkeen! Reppana ei meinannut jaksaa edes kotiin kävellä, vaan olis tyytynyt nukkumaan ulkonakin 🙂 Empä ole pikkuista noin väsyneenä meillä ollessaan nähnyt!\nKirjoittaja evieJulkaistu 24.6.2014 Kategoriat agility, pentuilua., Peruspölinät, pupsijuttuja!, YleinenAvainsanat agility, collie, kuvia, nimeäminen, pentukuvia, sisarukset3 kommenttia artikkeliin KEIJO KOJOOTTI keekki keke keketsu


Majatalohuone yhdelle - Kartanohotelli Karolineburg\nOletko liikkeellä yksin vai arvostatko omaa rauhaa? Majatalon yhden hengen huoneissa pääset lepäämään mukavalla sängyllä, josta seuraavana aamuna heräät täynnä virtaa!\nHuoneesta löytyy tietysti myös TV, kylpyhuone sekä vedenkeitin kahvi- ja teesetillä. Majoitukseen sisältyy aina runsas aamiainen, joka tarjoillaan päärakennuksen aamiaissalissa kristallikruunujen loisteessa.\nVedenkeitin, kahvi & teesetti\nSijaitsee Majatalossa (1949)\nSaatavilla lemmikki- ja allergiaystävällisiä huoneita (kysy lisää vastaanotosta)\nKartanohuoneesta puhuttaessa historia ja käytännöllisyys sopivat samaan lauseeseen.\nMukavat vuoteet ja kylpyhuone ovat ensiaskel kohti Kartanon tunnelmaa. Kartanohuoneesta löytyy tietysti myös TV sekä vedenkeitin kahvi- ja teesetillä. Majoitukseen sisältyy aina runsas aamiainen, joka tarjoillaan päärakennuksen aamiaissalissa kristallikruunujen loisteessa.


Ramada Towson Towson, hotellisi null. Tarjouksella rajattu aika!\n> Pohjois-Amerikka > Yhdysvallat > Maryland > Baltimore County > Towson > Ramada Towson >\n8712 Loch Raven Blvd I-695 @ Exit 29B, 21286 ,\nTarkista hotellin Ramada Towson hinta ja varaustilanne:\nRamada Towson - Kuvaus\nKaksi tähteä -kategoriaanLue lisää kuuluvan budjetti-tyylisen hotellin sijaintina on Towson. Hotelli tarjoaa käyttöösi useita eri palveluja, joihin kuuluvat mm. Ravintola, Huonepalvelu, Baari, 24h vastaanotto, Tenniskenttä, sanomalehdet, Savuttomat huoneet, Business-keskus, Pesula, Ilmainen pysäköinti, Ilmastointi . Sijaintina on 8712 Loch Raven Blvd I-695 @ Exit 29B, itä-Towson, ja etäisyys keskustasta autolla vain 7 minuuttia.Ramada Towson tarjoaa monipuolisen huonevalikoiman Room-tyypistä Suite King Non Smoking-Advance Purchase-tyyppiin. Huoneiden lukumäärä on 121, ja hinnat alkavat summasta 79 euroa.Hotelli on osa Ramada Worlwide-ketjua.Hotellissa on ulkouima-allas, jossa voit virkistäytyä. Golfkentän lähellä on mukava lisä hotellin palveluihin. Laajakaista-Internet-yhteys on saatavilla hotellissa.Muuta hyödyllistä tietoa:Hotellissa on pysäköintialue.\nRamada Towson: tyypit: budjetti\nRamada Towson: mukavuudet ja palvelut\nPysÃ¤kÃ¶intialue , Ilmainen pysÃ¤kÃ¶inti(Löydä hotelleja, joissa Pysäköinti kaupungista Towson)\nLaajakaista-Internet(Löydä hotelleja, joissa Internet yhteys kaupungista Towson)\nHän tietää, että olemme kääntyi meidän avaimet lauantaina klo 1145 olen, koska avaimet ovat jäljitettävissä tähän tarkisti ramadas asiakaspalvelun puhelin # [-] minä sinulle, että 1 huhtikuu, jos RamadaLue lisää tehdä asiat oikein! Emännät didnt tarvitse tehdä mitään huone 110 sunnuntaina syynä ei ollut ketään huoneessa lauantaina.Piilota teksti\nOli hämähäkinseitit roikkuu katosta ja ikkuna oli cracked.This hotelli oli kaikkein kamala ja likaisimmat hotelli olen koskaan asunut in Our room was heti puolella juhlasali. Huone (128) näytti siltä, että se ei ollut imuroida tai valmista kuukausina.\nMeillä jäi Ramada Kaliforniassa ja oli ihana kokemus, ja odotettavissa sama täällä.\nToinen päivä Aamiaisen oli eri hostest ja hän oli kauhea. Mieluummin viettää muutamia dollareita McDonalds kadun sitten kohdata hänet uudelleen. Ensimmäinen päivä Aamiainen oli erittäin miellyttävä kokemus,Lue lisää sillä ilmainen aamiainen lajike oli odotettavissa, ja hostest oli hyvä, ystävällinen ja varmisti kaikki tarjottava oli varusteltu ja että me asiakkaat olivat tyytyväisiä.Piilota teksti\nTämä on motelli, eikä hotellin kaikki huoneet ovat tulleet ulkopuolelta, ja autot olivat vetämällä ja ulos koko yön. Tämä on motelli, eikä hotellin kaikki huoneet ovat tulleet ulkopuolelta, ja autot olivatLue lisää vetämällä ja ulos koko yön. Tämä on motelli, eikä hotellin kaikki huoneet ovat tulleet ulkopuolelta, ja autot olivat vetämällä ja ulos koko yön. Neighborhood oli kammottava ja pilaantunut. Älä edes ajattele varauksen huoneen tässä motelli, jos et saat todella pahoillani. Tämä on motelli, eikä hotellin kaikki huoneet ovat tulleet ulkopuolelta, ja autot olivat vetämällä ja ulos koko yön. Lyhyesti sanottuna tämä oli pahin hotellihuoneen Minulla oli monta, monta vuotta.Piilota teksti\nWe stayed for 3 yötä ja dont ole valittaa ollenkaan. We stayed for 3 yötä ja dont ole valittaa ollenkaan. We stayed for 3 yötä ja dont ole valittaa aikaa all.Overall erittäin viihtyisän ja varmasti suunnitelmaLue lisää tulossa jälleen ensi vuonna perhe.Piilota teksti\nTämä hotelli ei ole Ramada laatua, että minun ja tyttöystävä olivat innolla.\nHän väitti minulle, että emme. Viime yönä front desk kutsutaan aikaa 1230: olen sanoa, että kukaan ei olisi huoneessa. Joku on avannut oven 2 erilaista yötä - yksi oli turvallisuus ja ei ilmoittaa, keitäLue lisää he olivat. Meidän pitäisi tietää paremmin, kun saavuimme paikalle, ja ne eivät ole meidän varauksellisesti. Hän väitti minulle, että emme. Viime yönä front desk kutsutaan aikaa 1230: olen sanoa, että kukaan ei olisi huoneessa. Kertoi, että kyseessä on hänen ongelmansa, koska meillä oli sen jälkeen torstai-iltana. Kertoi, että kyseessä on hänen ongelmansa, koska meillä oli sen jälkeen torstai-iltana.Piilota teksti\n43 m - Days Inn Towson\n93 m - Comfort Inn Towson Hotel\n136 m - Welcome Inn\n727 m - Best Western Plus Towson Baltimore North\nKeskus-Towson on helposti saavutettavissasi, sillä matka vie autolla vain 6 minuuttia. Osoitteessa 1100 Cromwell Bridge Road sijaitseva hotelli on ihanteellinen tukikohta, kun haluat nauttia kaikista\n736 m - Towson Place Hotel & Suites\n3,2 km - Sheraton Baltimore North\n3,4 km - Towson University Marriott Conference Hotel\n3,6 km - BridgeStreet at Promenade Towson\n7,9 km The Rotunda :\n4,2 km John B. Schuerholz Baseball Complex:\n4,6 km Towson Center:\n6,3 km Hughes Stadium - Baltimore:\n4,5 km Johnny Unitas Stadium:\n8,6 km Homewood Field:\n8,2 km Towson Golf Country Club:\n8,7 km Clifton Park Golf Course:\n4,1 km Mount Pleasant Golf Course:\n8,9 km Aqua Ventures Inc. :\n8,2 km Towson Golf And Country Club:\n6,3 km Pine Ridge Golf Course:\n2,5 km Country Club Of Maryland:\n8,7 km Longview Golf Course:\n7,5 km Maryland Athletic Club and Wellness Center:\n3,5 km Von Borries Swimming Pool - Goucher College:\n442 m Total Body Concept:\n8,5 km Pure Skin Day Spa:\n9 km Spa on the Avenue:\n762 m Merritt Athletic Club, Towson:\n4,3 km Towson Family YMCA:\n5,1 km About Faces Day Spa & Salon:\n8,2 km Harry and Jeanette Weinberg YMCA at Stadium Place:\n8,9 km Baltimore County Historical Society:\n9,3 km Baltimore Museum of Art:\n7,3 km Evergreen House Foundation:\n4,8 km Fire Museum of Maryland:\n9,2 km Homewood House Museum:


Kirjakko ruispellossa: lokakuuta 2017\nLabels: Helsingin Kirjamessut 2017, kirjat. bloggari. lukublogi, lukeminen\non lokakuuta 30, 2017 Ei kommentteja:\nLabels: #kirjamessut, Filippa, Helsingin Kirjamessut 2017, lukupiiri, Tammi, Vuori Kristiina\non lokakuuta 26, 2017 10 kommenttia:\nLabels: 2017, Finlandia-lähettiläs, Finlandia-palkinto, lasten- ja nuortenkirjallisuuden Finlandia-palkinto, lastenkirjallisuus, nuortenkirjallisuus\non lokakuuta 21, 2017 4 kommenttia:\nLabels: 1500-luku, Filippa, Helsingin Kirjamessut 2017, historiallinen romaani, nainen, perhe, rakkaus, romaani, sisarukset, Tammi, työ, vapaus, Vuori Kristiina\nHelsingin Kirjamessuihin on viikko. Kirjoitin vähän aikaa sitten messusuunnitelmistani alustavasti ja kerroin palaavani tarkemmin tärppeihin. Tässä ovat omat valintani messuille:\n1) Lajivirren laulamaa - Kalevala ja kirjallisuus\nTorstaina 26.10. klo 11 Minna Canth -lavalla kuullaan Jyrki Korpuan kertovan Kalevalan merkityksestä suomalaiselle kulttuurille ja kirjallisuudelle.\n2) Siipirikon kuiskaus\nPerjantaina 27.10. klo 16.30 Mika Waltari -lavalla Päivi Alasalmi kertoo romaanistaan, joka sijoittuu 1500-luvulle ja kertoo saamelaiskulttuurista.\nLauantaina 28.10. klo 11 Miki Liukkonen puhuu romaanistaan Aleksis Kivi -lavalla. Kaikkeus on luonamme.\n4) Rohkeinta on rakastaa itseään\nLauantaina 28.10. klo 12 Kirjakallion lavalla pidetään paneelikeskustelu itsensä rakastamisen vaikeudesta. Keskusteluun ottaa osaa mm. Nadja Sumanen, jonka uutuuden Terveisin Seepra luin juuri äskettäin.\n5) 1500-luvun nuoret\nSunnuntaina 29.10. klo 11.30 Takauma-lavalla kuullaan Anna Amnellia, joka kirjoittaa nuortenromaaneja, jotka sijoittuvat 1500-luvulle.\nPääsen kirjabloggarina Helsingin Kirjamessuille. Kiitos Messukeskukselle bloggaripassista.\nAion pääasiassa tviitata messuilta (Twitterissä @MSaavalainen), mutta tavoitteena on myös kirjoittaa ainakin yksi blogiteksti omista messukokemuksista. Sen tiedän varmasti, että kirjoitan blogitekstin Kristiina Vuoren Filippa-teoksen lukupiiristä, johon otan osaa perjantaina 27.10.\non lokakuuta 19, 2017 Ei kommentteja:\nLabels: #suomalainenkirja, Helsingin Kirjamessut 2017, lukeminen\nLabels: Helsingin Kirjamessut 2017\non lokakuuta 08, 2017 Ei kommentteja:\nLabels: Hah!, lukeminen, Noxboox, runo, runous, Virtanen Harri\nEnsimmäinen kuva oli aina musta.\nNadja Sumasen Rambo on ollut minulle niin vaikuttava kokemus, että tartuin Sumasen uutuuteen hivenen vapisevin käsin. Heti lukemisen aluksi ahdistun päähenkilöstä ja hänen pahasta olostaan. Yläkouluikäinen Iris ei ole kotonaan missään. Koulu, baletti ja koti, kaikki ovat pakkoa ja tyhjyyttä täynnä. Iriksen isä on omilla teillään ja äiti on varsinainen kammotus ruokavalioineen ja pakkokuntoiluineen. Veli on päihdeongelman takia hoidossa ja mummo on aika kalsea tapaus. Iris on yrittänyt ratkaista omaa pahaa oloaan viiltelyllä ja itsensä nälkiinnyttämisellä. Kaipaan Rambon elävyyttä ja lämpöä.\nAika pian alun nuivan tunnelman jälkeen ajatukseni alkavat muuttua. Sumanen osaa kertoa nuoren elämästä ja hänen tunteistaan niin, että alun Irikseen kokemani epäluulo ja etäisyys muuttuvat myötätunnoksi. Välillä nauraa pyrskähdän, koska Iriksen ex-kakkubloggariäiti Irja on ihan kamala. Samalla voisin itkeä, sillä Irja on niin hirveä. Voi Iristä! Häntä ei auta perheen varallisuus, koska hyytävä kylmyys ihmisten välillä ja sisällä leviää kaikkialle. Ote kirjasta:\n- Millainen se mun raskaus sitten niin kuin oli? kysyin hitaasti.\nIrjan sormi pysähtyi puhelimen ruudulle. Hetki venyi. Liekki väpätti.\n- Sä menit yliaikaiseksi, ja mä oli niin turvoksissa ettei sormuksiakaan saanut sormista. Ja reiteen tuli suonikohju, Irja tokaisi. - Niinhän sitä sanotaan, että poika antaa kauneuden ja tyttö vie sen. - -\n- Mutta sä olet sanonut, että mä olin kiltti vauva, yritin.\n- Olit joo, mutta kyllä musta tuntui, että multa oli mennä sisuskalutkin sen kuukauden aikana jonka mä sua imetin.\nSumanen piirtää nuoren ahdistuksen esiin kuvaten huolellisesti erityisesti itseensä kääntyneet perheenjäsenet ja yhdessä olemisen vaikeuden perheessä. Aluksi apu Irikselle tulee yllättävältä suunnalta, mutta kun asiat alkavat muuttua parempaan suuntaan hyvät asiat seuraavat toisiaan. Terveisin Seepra -romaanissa luotetaan ihmiseen ja hänen kykynsä muuttua. Sumanen antaa äänen tytölle, joka on tarinan aluksi hyvin hiljainen ja huomaamaton. Iris kuitenkin kasvaa ja vahvistuu tarinan aikana.\nTässä olen minä, kuiskasin ja nojasin niskaani pellavaiseen kylpytyynyyn. Ei kukaan muu.\nTerveisin Seepra on täsmälukemista yläkouluikäisille ja heidän vanhemmilleen. Teokseen voisivat tarttua myös työkseen nuoria auttavat aikuiset. Lopultaan Terveisin Seepra on yhtä lämmin ja lohduttava kuin Rambo. Kiitos kirjailijalle! Toivottavasti lukijat löytävät teoksesi!\nBlogitekstini Rambosta (Kirjamessuilla 2015, Lukuhaaste 4.11.2015, Lukuhaaste 5.11.2015 ja Rambo Siilinjärvellä kesällä 2016).\nTeos: Terveisin Seepra\non lokakuuta 07, 2017 3 kommenttia:\nLabels: #suomalainenkirja, #tytötkinlukee, itsensä etsiminen, kaupunkilaisuus, nuortenkirja, nuortenromaani, nuoruus, Otava, perhe, Sumanen Nadja, Terveisin Seepra, tyttö, valokuvaus, vanhemmuus, viiltely, yksinäisyys\nNyt viikonloppuna kirjamessuillaan Turussa. Turun kirjamessut vaikuttavat erittäin mielenkiintoisilta, mutta jäivät minulta tänäkin vuonna väliin. Hehkutan nyt ennakkoon Helsingin tulevia messuja.\nKolmen viikon päästä on Helsingin Kirjamessut! Kolme viikkoa menee nopeasti. Olen itse menossa messuille pitkän kaavan kautta, joten olen paikalla kaikkina neljänä päivänä. Olen jo selannut sekä sähköistä että perinteistä messulehteä. Paperinen perinteinen lehti on mielestäni luotettava messuilijan apu. Ensimmäisellä lukukierroksella piirtelen palleroisia, jotka osoittavat aiheen tai puhujan olevan kiinnostava. Seuraavalla lukukerralla merkitsen värillä mielestäni pakolliset kuunneltavat. Lopuksi viimeistelen messulehteni merkeillä, joista huomaan mahdollisia kuunneltavia riippuen omista voimista ja päivän tapahtumista. Kokemus on osoittanut, että pakkopalleroita ei saisi päivässä kahta enempää olla, muuten innokkaana kuuntelijana ihan läkähdyn.\nOsallistun myös bloggarina lukupiiriin. Perjantaina 27.10. klo 10.15 on Kristiina Vuoren Filippa-teoksen lukupiiri. Lukupiirissä on vielä tilaa. Jos kiinnostuit, käy ilmoittautumassa yllä olevasta linkistä.\nEnnen messuja kerron tarkemmin omista kiinnostuksen kohteistani messujen ohjelmassa.\non lokakuuta 06, 2017 Ei kommentteja:


Halvat lennot kohteeseen Fort Myers Page Field Skyscannerilla\nHalvat lennot kohteeseen Fort Myers Page Field\nTarkoititko lentoja paikasta Fort Myers Page Field?\nLöydä halvat lennot matkallesi kohteeseen Fort Myers Page Field Skyscannerin avulla\nJos haaveissasi on halvat lennot kohteeseen Fort Myers Page Field, me olemme täällä sinua varten! Skyscannerin matkahaku on maksuton ja helppokäyttöinen, ja löydät avullamme halvat lennot kohteeseen Fort Myers Page Field kätevästi!\nSkyscanner vertailee puolestasi miljoonia lentoja nettisivuilta ja hakukoneista ympäri maailman, jotta sinä saat mahdollisimman halvat lentoliput matkallesi. Me autamme sinua nappaamaan parhaat halpalennot ja edulliset lennot lentokentälle Fort Myers Page Field aina näppärästi.\nKäytä hintakalenteria ja etsi halvat lentoliput kohteeseen Fort Myers Page Field\nOletko joustava matkustuspäiviesi suhteen? Hyvä! Skyscannerin hintakalenterin avulla näet yhdellä vilauksella edulliset lennot koko kuukauden ajalle. Hintakalenterissamme voit myös valita näkyviin kohdan "halvin kuukausi" ja juuri sille kuukaudelle on saatavilla ne parhaat halpalennot! Lentojen hinnat kentälle Fort Myers Page Field saat siis kätevästi näkyviin, lue lisää: Näin käytät Skyscannerin hintakalenteria.\nEtsi edulliset äkkilähdöt kohteeseen Fort Myers Page Field\nHalvat lentoliput kohteeseen Fort Myers Page Field saattavat löytyä aivan muutaman päivän tai viikon päähän. Lentojen hinnat saattavat vaihdella paljonkin, avullamme äkkilähdöt ja edulliset lennot on helppoa löytää. Lue vinkkimme: Nappaa halvat lennot ja äkkilähdöt Skyscannerin avulla. Ole siis valmis lähtemään pian lennolle kohteeseen Fort Myers Page Field!\nEtsi hotelli ja vuokra-auto läheltä Fort Myers Page Field lentokenttää\nKun matkakohteesi on Fort Myers Page Field, Skyscannerin matkahakukone etsii sinulle sopivimman hotellin yli 1 200 000 majoitusvaihtoehdon joukosta. Sen lisäksi Skyscannerilla autonvuokraus onnistuu näppärästi. Hae vuokra-auto Skyscannerin haulla, löydät parhaat autonvuokraukset ja lentokenttäkuljetukset kohteesta Fort Myers Page Field.\nLentokenttiä kohteen Fort Myers Page Field lähellä\n181 km kohteesta Fort Myers Page Field\n213 km kohteesta Fort Myers Page Field\n13 km kohteesta Fort Myers Page Field\n40 km kohteesta Fort Myers Page Field\nKohteen Fort Myers Page Field lentokentät\nKetkä lentävät kohteeseen Fort Myers Page Field


24.7.2016 11:20 Suomen 20-vuotiaiden maajoukkue viimeistelee EM-urakkansa Unkaria vastaan. Joukkue pyrkii hankkimaan viimeisestä pelistä kunniakkaan päätöksen kotiturnaukselle. Vastaan sijoitusottelussa (sijat 15.-16.) astelee voitoton Unkari.\nSuomen maajoukkueen apuvalmentaja Petri Virtanen harmittelee lauantain Ranska-tappiota, mutta uskoo, että pelaajat haluavat lopettaa kisat positiivisella ilmeellä. Hän näkee, että vaikka myös Unkarin tie Helsingin kisoissa on ollut kivinen, joukkueen kokoonpanosta löytyy paljon taitoa.\n– Eilinen ottelu Belgiaa vastaan osoitti, että heiltä löytyy taitavia pelaaja, ja kun he saavat fiiliksen päälle, he osaavat kyllä pelata.\nVirtanen nostaa esiin takamies Marcell Pongon (195 cm/’97), ja heittävän takamiehen Balint Mocsanin (190/’97).\n– Pongo on todella hyvä monipuolinen pelaaja: hyvä heittäjä ja osaa ajaa, otta levypalloja ja syöttää.\nVirtanen kertoo ihailleensa lauantaina Unkari–Belgia -ottelun kolmatta neljännestä, jonka aikana Pongo nakutti 25 pistettä.\nUnkarin parasta pistemiestä Mocsania Virtanen pitää vaarallisena korintekijänä.\n– Heillä on hyviä pelaajia, mutta ei hirveän laaja kokoonpano. Tosin jos pelaajia päästää kuumaksi, he voivat yltää todella koviin runeihin. Se kertoo heidän potentiaalistaan.\nVirtanen summaa EM-kotikisat upeana kokemuksena, mutta huomaa, että Euroopan huipulle tarvitaan tasaisempaa suorittamista.\n– Yksittäisissä peleissä pystymme voittamaan Euroopan huippuja. Seuraava askel on se, että löydämme joka päivälle sen tason, että pystymme haastamaan heitä, Virtanen kiteyttää.